text:
dim.
18
mars
2012
Banyakubahwa Bepiskopi,
Banyakubahwa Bepisikopi, bayobozi b’andi madini muri hano,
Nyakubahwa Guverineri w’Intara y’Amajyepfo,
Basaserdoti, Bihayimana,
Bakristu ba Diyosezi ya Gikongoro,
Nshuti za Kiliziya Gatolika mu Rwanda,
Namwe muryango Musenyeri Misago Agostini yavukagamo, n’inshuti ze bwite.
Mfashe ijambo mu izina rya bagenzi banjye bari hano, ariko no mu izina ry’abandi Bepiskopi bagize iyi Kiliziya y’Ibiyaga bigari batashoboye kuba hano hamwe natwe. Kuko Musenyeri Misago Agostini yari uwa twese.
Ndagira ngo nsezere kuri Musenyeri Agustini MISAGO utuvuyemo ku buryo butunguranye. Nubwo hari ibimenyetso byarangaga ubunanirwe bw’umubiri, ariko ubwenge n’ubushishozi yari afite ntibyatumaga twakeka ko ejo, ejobundi yatuvamo atya.
Musenyeri Agustini MISAGO, agiye twari tukimukeneye, yari umuhanga n’umushakashatsi twifashishaga muri byinshi mu rwego rwa Kiliziya mu Rwanda no mu karere, dore ko yari na Perezida wungirije muri ACEAC (Urugaga rw’Abepiskopi Gatolika bo muri Afrika yo hagati yahuzaga u Rwanda, u Burundi na Repebulika iharanira Demokarasi ya Congo).
Muri iri huriro yagiye ahagaragaza ibitekerezo byinshi, byiza kandi byubaka Kiliziya n’Ibihugu biyigize. Musenyeri Agustini MISAGO yari intaripfana, ubushakashatsi bwe bwajyanaga no gusoma, kuvuga yungurana inama. Kandi n’ubu koko hari ibyo adusigiye twagenderaho.
Muri Kiliziya yacu mu Rwanda, mu butaripfana bwe yatwunguraga inama bigatinda, nta gitekerezo cyangwa umugambi yemeraga ko gitambuka kidasuzumwe bihagije. Kandi yamenyaga koroshya kandi akigiramo ububasha bwo kwicisha bugufi mu kwakira ibitekerezo by’abandi. Yari umujyanama mwiza k’uwemeye gufata igihe cye akamwumva. Aha rero sinabura kubabwira ko muri Conférence Episcopale yacu hacitsemo icyuho Imana yonyine izagena uko igisana.
Ku rwego rw’iyi Diyosezi ya Gikongoro, reka mbanze nihanganishe abasaserdoti n’abakristu bari bamufiteho umushumba wahoraga ahangayikiye imibereho myiza y’abo aragiye.
Nyiricyubahiro Musenyeri Agustini MISAGO niwe watorewe na Nyirubutungane Papa Yohani Paulo wa II gushinga iyi Diyosezi ya Gikongoro. Byose byari ugutangira kandi mu bihe bitari byiza na gato, dore ko we byanamugizeho ingaruka zikomeye kandi zibabaje yaciyemo akazisohokamo agifite ububasha n’ubushake bwo gukora neza umurimo yatorewe. Koko rero, Musenyeri Agusitini MISAGO ntiyigeze acogora, ngo acike intege, ahubwo igihe cyose yaharaniye kunoza ukwemera kwe n’imyumvire, ari nako akomeza abakristu yarashinzwe.
Musenyeri Agusitini MISAGO uyu utuvuyemo yari Umwepiskopi wa Gikongoro ariko yari n’Umwepiskopi wa Kibeho. Nishimiye ko ashyinguwe ku birenge by’inteko ya Bikira Mariya, Umwamikazi wa Kibeho. Asanze uwo bari batuye baziranye.
Nyiricyubahiro Musenyeri Agustini MISAGO koko yakurikiranye ibya Kibeho ari umuyobozi wa Seminari Nkuru ya Nyakibanda, abikorana umuhati, ubwitange, ubuhanga bimurikiwe n’ukwemera n’amabwiriza ya Kiliziya, maze adusobanurira Kibeho, arayitunganya, ayiha umurongo aho abereye Umwepiskopi wayo kandi no ku nkongoro y’ububabare bwahanuwe i Kibaho nawe nawe yanyoyeho. Ntawashidikanya ko atariho yakuye imbaraga z’ubwitange n’urukundo rwa Kiliziya twamubonanye muri iyi myaka ye ya nyuma.
Musenyeri Agustini MISAGO adusigiye inyandiko nziza kubya Kibeho itari yigera ishyikirwa ku bandi bose bayanditseho. Kwibuka Musenyeri MISAGO rero bizajya biba no kwibuka uruhare rukomeye yagize mu gutunganya, mu kuboneza no kumvikanisha neza iby’ibonekerwa rya Bikira Mariya i Kibeho.
Basaserdoti namwe bakristu ba Diyosezi ya Gikongoro Musenyeri Agustini MISAGO nubwo abakuwemo, ariko ntabambuwe azahora ari Umushumba wa mbere washinze iyi Diyosezi ya Gikongoro. Kandi inama ze n’urugero rwo kwihangana mu bigeragezo bizahore hafi mukumwibuka no kumusaba ngo abasabire ku Mana.
Sinarangiza iri jambo ntashimiye n’abayobozi b’ayandi matorero ya gikristu yadutabaye, ndashimira kandi abantu benshi batandukanye bagiye bangezaho ubutumwa bwo kwifatana na Kiliziya Gatolika mu Rwanda itakaje umwe mu bashumba bayo. Ubwo ndumva ariko zazaga no ku Gikongoro no ku bandi Bepiskopi, ubutumwa bwari bwinshi kandi bwiza. Igisubizo nabahaga kandi namwe mwese muri hano nabaha; nitumusabire ngo Imana imuhe iruhuko ridashira. Kandi Bikira Mariya Umwamikazi wa Kibeho amugeze kuri Nyagasani Yezu Kristu yizeye.
Nimugire amahoro.
Gikongoro, kuri 15 Werurwe 2012
Musenyeri Smaragde MBONYINTEGE
Umushumba wa Kabgayi n’Umukuru w’Inama
y’Abepiskopi Gatolika mu Rwanda.


c: text/html

text:
Kayonza: Kutabona serivisi z’amabanki hafi ngo bituma hari abakibika amafaranga mu ihembe
Ubunini bw’imwe mu mirenge igize akarere ka Kayonza ngo butuma hari bamwe mu baturage batuye muri ako karere kugeza ubu bakibika amafaranga mu ihembe. “Ufata ihembe ukarikorogoshoramo imbere ukazinga amafaranga yawe ukayashyiramo warangiza ugafata amase ukarihomeraho” uku ni ko umuturage wo mu kagari ka Nyakanazi ko mu murenge wa Murama yabidusobanuriye.
Ibyo ngo babikora mu rwego rwo kurindira amafaranga ya bo umutekano, bitewe n’uko bibasaba gukora ingendo ndende kugira ngo bagera ahari ibigo by’imari n’amabanki. Gusa ngo bazi ko n’ubwo babikora gutyo amafaranga ya bo ataba afite umutekano usesuye, ahubwo ngo babikora ari amaburakindi kubera ko babona bigoranye gukora ingendo ndende za buri gihe bajya gushaka serivisi z’amabanki aho zishobora kuboneka.
Nubwo ngo biba bitoroheye za Sacco zo mu karere ka Kayonza guhangana n’iki kibazo, zimwe muri za Sacco zatangiye kugaba amashami mu tugari mu rwego rwo korohereza abaturage kubona serivisi z’amabanki bitabagoye, gusa ngo bisaba kugira ibyo Sacco yigomwa kugira ngo bigerweho nk’uko Niyonzima Nathan uyobora Sacco y’umurenge wa Murama abivuga.
“Bisaba kwigomwa kuko ubu duhagaza duhagaze kuri miriyoni 81 n’andi mafaranga make y’inyungu, banki nkuru y’igihugu (BNR) ikimara kubona ibipimo tugezeho yahise itwemerera iradusinyira biba ngombwa ko dufungura ishami rya Sacco yacu”
Ahafunguwe agashami ka Sacco abaturage baho bakunze kugaragaraza ibyishimo byinshi, benshi ngo bakanezezwa n’uko babonye uburyo bwo kubika amafaranga ya bo mu mutekano usesuye. By’umwihariko ngo banishimira ko baba batazongera gukora ingendo ndende bajya gushaka serivisi z’amabanki kuko ngo bituma badakoresha igihe cya bo neza.
Mu gihe ubuyobozi bw’akarere ka Kayonza bugerageza kwegereza abaturage serivisi z’amabanki, buranashishikariza abaturage kwibumbira hamwe mu makoperative kugira ngo bahuze imbaraga, bityo batekereze ku mishinga minini ishobora kubateza imbere mu buryo bwihuse nk’uko umuyobozi w’akarere ka Kayonza wungirije ushinzwe ubukungu n’imari Sikubwabo Benoit abivuga.
“Iyo uwakoranye n’ikigo cy’imari atangiye kubona ko konti ye igenda ikura umunsi ku munsi, abenshi tubashishikariza kwishyira hamwe kugira ngo bakore amakoperative, noneho za koperative zitangire gutekereza ku mishinga ibyara inyungu bakora”
Abaturage bo mu karere ka Kayonza ngo bagaragaza cyane ubushake bwo gukorana n’amabanki kuko biyubakiye inyubako za Sacco mu mirenge yose igize ako karere. Iyo ngo ni yo mpamvu ahanini ituma abaturage batuye mu mirenge minini bazakomeza kwegerezwa udushami twa za Sacco uko ubushobozi buzajya buboneka.
Kugeza ubu Sacco zo mu mirenge ya Murama na Murundi zikaba ari zo zimaze gufungura amashami mu tugari mu rwego rwo kwegereza abaturage serivisi za banki.

robotstxt: allowed

filter: keep


text:
Category Archives: POSISIYO ZO GUSWERA
Mfite Ikibazo Umugabo wanjye Ntampaza
muraho ndi umugore nsigaye nsyukwa cyane ariko umugabo wanjye simbimubwire aranswera nkaryoherwa ariko bikarangira vuba numva nifuza umugabo wanswera nkaryoherwa kuburo nakumva mpaze harigihe numva igituba kindya kandi sinkunda nokwikoresha intoki numvanshaka imboro nyayo mungire inama
IGISUBIZO
Mujye mukora ku buryo bitinda. Guswera birigwa bikamenywa. Ntukajye umwisunikiraho cyane kandi nawe ntakajombagure ubutaruhuka ahubwo ajye akoza hejuru gahoro gahoro gutyo biratinda, iyo umugabo yumva yenda gusohora maze akabihunga ntakomeze gutsindagira mo cyane bituma bitinda. Muzagerageze mubyige ko ari ibyanyu muba mwihuta mujyahe. Ikindi ni byiza ko umugabo yaguswera amaze iminsi mubikora kugirango aguswere adahwabaye igituba bityo ashobora gutinda. Ibihe byiza
Soma kandi izi nkuru Dore Uko Bahaza Umugore nºiyi Dore Uko Batanga Igituba


text:
1. Iyo umusabye ko muryamana ngo ubwo nta kindi kikugenza, utanabimusaba nabwo ngo ubwo ufite abandi muryamana.
2. Iyo umufuhiye aravuga ngo ntumwizera, utamufuhira ngo ubwo ni uko utamukunda.
3. Iyo ushatse kumusoma cg kumukoraho, aravuga ngo ntumwubaha. Waramuka ubyihoreye ngo nta kuntu waba umwishimira ngo we kubishaka.
4. Iyo mufitanye gahunda ugakererwa umunota umwe, ngo nta gahunda ugira. We yakererwa isaha wavuga ngo ntuzi kwihangana.
5. Iyo usuye undi mukobwa cg we akagusura ikibazo kiravuka ariko we bamusura ngo ni inshuti zisanzwe nta kibazo.
NONESE UBUNDI MUTUBWIRE, ABAKOBWA MUSHIMISHWA N'IKI?
DORE IBINTU 5 KU BAKOBWA BYAYOBEYE ABAHUNGU
1. Iyo umusabye ko muryamana ngo ubwo nta kindi kikugenza, utanabimusaba nabwo ngo ubwo ufite abandi muryamana.


text:
Kuri uyu wa mbere, Akarere ka Nyarugenge kahaye ibikoresho by’ibanze imiryango mirongo itanu (50) yo mu Murenge wa Gitega yasenyewe n’imvura n’umuyaga mu mminsi ishize .
Akarere kageneye iyo miryango ibikoresho birimo amasafuriya, amasahani, ibikombe, ibiringiti, amasabune ndetse n’abagore bahabwa ibitenge.
Uwari uhagarariye Akarere, Sengiyumva Théogène ushinzwe imicungire y’ibiza, yashimiye abaturage bagaragaje umuco mwiza wo gucumbikira bagenzi babo bari basenyewe n’imvura n’umuyaga, ko bigaragaza indangagaciro z’Abanyarwanda mu bufatanye n’ubumwe mu kwikemurira ibibazo.
Yakomeje asaba aba baturage gutekereza impamvu basenyewe n’imvura n’umuyaga bakihutira kumva ko ari imiturire mibi iri ku isonga y’icyo kibazo, abasaba ko abatuye mu mazu bakodesha bayimukamo bakajya gukodesha ahandi ; naho abatuye mu mazu yabo bakumva inama bagirwa zo gutura ahatabateza ibibazo.
Abaturage bashimye inkunga bahawe kandi batangaza ko inama bagirwa n’ubuyobozi bazagerageza kuzishyira mu bikorwa mu gushaka ahandi baba hadashyira ubuzima bwabo mu kaga. Ikindi ni uko ubwo aba baturage bahabwaga ibi bikoresho ; harimo abari bamaze kwimuka aho bari batuye bakaba baragiye gutura ahandi.
Icyo gikorwa cyo gufasha imiryango yasenyewe n’imvura n’umuyaga giteganyijwe no mu Murenge wa Kimisagara, aho imiryango mirongo itanu nayo izahabwa ibyo bikoresho byatanzwe na Minisiteri y’imicungire y’ibiza no gucyura impunzi (MIDIMAR).
Ubuyobozi bw’Akarere ka Nyarugenge bukomeje gukangurira abaturage bamenyeshejwe ko batuye ahantu habi igihe icyo ari cyo cyose hashyira ubuzima bwabo mu kaga ; ko bahimuka bakajya gutura ahari imiturire iboneye cyane cyane mu Midugudu.
Ibi bikoresho byafashishijwe abahuye n’ibiza, byabonetse ku bufatanye n’Umuryango wa Croix-Rouge y’u Rwanda.


text:
Indirimbo “Nemerewe kwinjira” na “Ashimwe”, zatumye umugabo w’umugore uzwi ku izina rya Maman Solange aba umukirisitu, bimutera kwemerera Dominic Nic wazihanze kuzamwishyurira 800 by’album y’indirimbo icumi azakora.
Maman Solange utifuza gutangaza umwirondore we wose, ngo yahuriye na Dominic muri kimwe mu bitaramo biherutse kubera i Nyarutarama ku rusengero rwa CLA, amubwira ko indirimbo “Nemerewe Kwinjira” yahinduye umugabo we ituma akizwa, ngo atatekerezaga ko yazakizwa.
Umugabo wa Maman Solange ngo yagendaga yumva iyi ndirimbo mu modoka no ku kazi, aho Dominic asohoye iyindi yitwa “Ashimwe”, uwo mugabo ayumvise ngo imwibutsa byinshi yiboneye n’amaso ye n’ibyo yuyumviye.
Dominic Nic avuga ko uyu mubyeyi ucururiza mu Mujyi wa Kigali rwagati (Cartier Commercial), hari amagambo yatumye umugabo we ahinduka “Hari amagambo avuga ngo ‘Nakoze ibibi bikabije cyane, mbese nanjye nakakirwa nkaba umwana w’Imana ? Ariko ndakubwira inkuru nziza ko nawe yakwakira niwemera guca bugufi, iruhande rwe hari umwanya wawe.” Ayo magambo ngo niyo yamukozeho, asanga umuyobozi w’urusengero aramwakira ubu yabaye umukiristu.
Dominic wahisemo kuba umuvugabutumwa ukora indirimbo zihindura imitima y’abantu, twamubajije niba uyu mugore yaramubwiye ibyari biziritse umugabo we bikamubuza kuba umukirisitu, avuga ko ari ibyo kumenywa n’umuryango gusa.
Nyuma y’igiterane, Maman Soalnge yaje kwegera Dominic, amubwira ko ku bw’ibihangano bye amwemereye kumukorera album yose igizwe n’indirimbo icumi, izaba ifite agaciro k’ibihumbi 800.


text:
Ihuriro ry Ibihugu Bikiri mu Nzira y’Amajyambere
Ihuriro ry Ibihugu Bikiri mu Nzira y’Amajyambere (izina mu cyongereza: Third World Network) ni umuryango mpuzamahanga udaharanira inyungu, uhuza abantu ku giti cyabo n indi miryango iharanira amajyambere mu bihugu bikiri mu nzira y amajyambere wita no ku bibazo hagati y ibihugu bikize n ibikennye. Uyu muryango uharanira kubungabunga ibidukikije kuko ari ryo pfundo ry iterambere, ni ukuvuga ko ibihugu bikize bigira uruhare rukomeye mu iyangirika ry ibidukikije.


text:
Itsinda ry’abadepite baturutse mu bihugu bitandukanye basuye amatsinda yo kubitsa no kuguriza y’abaturage bo mu karere ka Rulindo tariki ya 2 Nyakanga 2014.
Nyuma yo gusobanurirwa imikorere y’aya matsinda, abashyitsi batangaje ko bashimye uburyo yateje imbere abayarimo mu bijyanye n’imibereho myiza.
Depite Berahino Gloriose, waje aturutse mu nteko ishinga amategeko y’Uburundi. Avuga ko aya matsinda bayigiyeho byinshi byiza, kuko ngo yasanze bifasha abayarimo kuzamuka mu iterambere.
Uyu muyobozi yakomeje avuga ko yashimye ko buri wese uririmo yabashije kwigurira itungo, kandi akabona amafaranga yo kwishyura ubwisungane mu kwivuza,n’ibindi nkenerwa by’ibanze mu buzima bw’umuturage.
Umuyobozi w’akarere ka Rulindo Kangwagye Justus yabwiye aba bashyitsi ko akarere ka rulindo kiyemeje kuva mu bukene, binyuze mu nzira zitandukanye zirimo no gushyigikira amatsinda yo kubitsa no kugurizanya VSL.
Yagize ati ” mu ntangiro Rulindo yari mu turere twazahajwe n’ubukene, amakimbirane mu baturage, guta ishuri ku bana n’ibindi bibazo bitandukanye, ariko kugeza ubu iri mu turere duhagaze neza mu kuvana abaturage mu bukene binyuze cyane cyane muri aya matsinda yo kubitsa no kugurizanya.”
Tuyisenge Agnes, umwe bu baturage bitabiriye kwizigamira babinyujije mu matsinda ya VSL, akaba amaze amezi 6 abitangiye, avuga ko mbere atarajya muri aya matsinda yapfushaga amafaranga ye ubusa. Ati” nk’iyo nabaga mfite ibiceri by’amafaranga 200 nkanyura aho bacuruza amandazi nayaguriraga abana n’iyo nabaga ntabiteganyije.”
Uyu mubyeyi avuga ko ubu yahinduye imikorere ,kuko ngo atagikoresha amafaranga nabi, azigama amafaranga igihumbi na magana abiri buri cyumweru.
Uretse aya mafaranga abitsa kandi , ngo anabasha kurenzaho amafaranga 50 buri cyumweru, bifashisha mu itsinda ryabo mu gihe hari umwe muri bo ugize ikibazo.
Amatsinda yo kubitsa no kuguriza yatangijwe mu karere ka Rulindo kuva mu mwaka wa 2012 ku bufatanye bw’akarere ka Rulindo n’umuryango utagengwa na leta CARE international.
Kuri ubu mu karere ka Rulindo hari amatsinda ya VSL 170 akorera mu mirenge yose igize aka karere. 70% mu bagize aya matsinda ni ab’igitsina gore.
Abakorera muri aya matsinda kandi usanga bibafasha kuyabonamo inguzanyo.


text:
Nyamagabe: Akarere karashimwa aho kageze kesa imihigo.
Kuri uyu wa kane tariki ya 17/01/2013, itsinda rigizwe n’abantu baturutse muri minisiteri y’ubutegetsi bw’igihugu (MINALOC) n’intara y’amajyepfo ryaje mu karere ka Nyamagabe mu rwego rwo kureba uko akarere gahagaze mu mihigo y’umwaka wa 2012-2013, ibibazo bigaragaramo ndetse n’uko byakemuka, rikanatanga inama kugira ngo imihigo izabashe kugerwaho neza nk’uko akarere kayisinyiye imbere ya Nyakubahwa Perezida wa Repubulika.
Umuyobozi w’iri tsinda akaba n’umuyobozi wungirije w’ikigega gishinzwe gutera inkunga uturere n’umugi wa Kigali (RLDSF), Sibomana Saïd yatangaje ko uru ruzinduko rwabo rutagamije gutanga amanota ahubwo ari ubufatanye no kureba uko imihigo yazagerwaho 100%.
Sibomana yagize ati: “Ikigamijwe si ugutanga amanota ahubwo ni ubufatanye no kureba niba nta mbogamizi kugira ngo zimenyekane n’aho zituruka bityo zizashakirwe umuti”.
Sibomana yatangaje ko hari inama iri gutegurwa ku rwego rwa za minisiteri bityo imbogamizi zizagaragara muri iri suzuma ababifitemo uruhare bakazahwiturwa.
Umuyobozi w’akarere ka Nyamagabe, Mugisha Philbert atangaza uko imihigo ihagaze ku rwego rw’akarere, yatangaje ko mu mihigo 55 akarere kahize itatu gusa ariyo itaratangira harimo nko gupima umusaruro w’imyaka ndetse no guhinga ingano, ariko gahunda y’ishyirwa mu bikorwa ikaba ariko ibiteganya bityo hakaba nta kibazo kirimo.
Kugeza ubu imihigo 39 iri mu ibara ry’icyatsi bivuga ko iri hagati ya 50% na 100% harimo n’iyamaze kugerwaho 100%, imihigo 10 iri mu ibara ry’umuhondo hashyirwamo imihigo iri hagati 20% na 49%, naho imihigo itatu gusa ikaba ariyo iri mu ibara ry’umutuku ifite munsi ya 19% mu mezi atandatu ya mbere.
Sibomana wari ukuriye iri tsinda yashimiye akarere ka Nyamagabe kuba gahagaze neza mu mihigo agira ati: “ikigaragara ni uko inzira mo ari nziza kuko imihigo myinshi mumaze kuyesa. Biragaragara y’uko mu mihigo 55 iyo umuntu amaze kugera mu cyatsi mu mihigo 39 mu mezi atandatu abanza aba ageze ku rwego rwiza”.
Iri tsinda kandi ryatanze inama yo kunoza ihererekanyamakuru no gutanga amaraporo kugira ngo ibikorwa bakora bimenyekane kimwe mu nzego zitandukanye, gushyira ingufu mu bukangurambaga kugira ngo abaturage bose bitabire ubwisungane mu kwivuza, gushyira mu bikorwa imyanzuro y’umugenzuzi mukuru wa leta, n’ibindi bitandukanye.
Umuyobozi w’akarere ka Nyamagabe yashimiye inama akarere kagiriwe n’iri tsinda kandi aryizeza ko zizashyirwa mu bikorwa.


text:
Kubura ibitotsi (insomnia) bishobora guterwa n’ibintu bitandukanye birimo ibibazo umuntu aba afite ku giti cye cyangwa indwara ubwayo iterwa n’ibura ry’icyitwa ‘sérotonine’ mu mubiri, ariko kandi hari uburyo bwinshi bwo kuyirinda.
Amakuru atangwa n’ibitangazamakuru binyuranye byo kuri ‘internet’ avuga ko ubushakashatsi bwagaragaje ko umuntu wese urengeje imyaka 75 aba afite ibyago byinshi byo kwandura insomnia, ariko ngo n’abantu bari munsi yayo bashobora kuyirwara.
Ubu bushashatsi bwagaragaje ko umuntu umwe kuri batatu aba afite iki kibazo cyo kubura ibitotsi.
Kubura ibitotsi biterwa no gutekereza cyane, kutagira ukuba hafi no kugira ibibazo umuntu ntabone uwo abibwira kandi ntabone umufasha kubikemura.
Mu rwego rwo kwirinda iyi ndwara, umuntu aba agomba kuryama buri gihe ku isaha runaka yiyemeje akirinda kuyihindagura. Agomba kandi kwirinda kugira ibiganiro igihe ageze mu buriri, akirinda kureba televiziyo igihe ageze mu gitanda, akirinda kumva radiyo no kwibaza ku byo yakoze cyangwa se ibyo ateganya kuzakora bucyeye.
Umuntu agomba kwirinda kumara amasaha ageze kuri atandatu ya nijoro atararyama.
Usibye ibyo kwirinda no kuzirikana, hari n’uburyo bwo kwirinda ‘insomnia’ binyuze mu mirire. Muri ubu buryo umuntu agirwa inama yo kurya imboga n’imbuto, n’ibindi bibonekamo umunyu ngugu wa ‘Fer’, vitamini B6 na C.
Ibi bifasha kugabanya ibibazo bikomoka ku kubura kwa ‘serotonine’, kuko kubura kwayo ari byo bitera kubura ibitotsi.
Inama zatanzwe iyo zishyizwe mu bikorwa ariko bikanga, umuntu aba agomba kwihutira kujya kwa muganga hakarebwa ubundi buryo.


text:
Kubengwa bishobora gutuma uhungabana kurusha ikindi kintu cyose cyaba cyarakubayeho kuko ahanini hari abavuga ko iyo ubenzwe uba wumva ko hari igice cy’umubiri wawe gipfuye, hakaba n’abandi bavuga ko urukundo rukomeye nk’urupfu.
Igitabo twifashishije cyitwa ’Ibibazo Urubyiruko Rwibaza n’Ibisubizo Byabyo’ kivuga ko ubusanzwe iyo urambagizanya n’umukobwa cyangwa umuhungu w’inshuti yawe muri ibyo bihe urukundo rwanyu muba mwumva rugenda rwiyongera, ugasanga mwirirwa mwohererezanya ubutumwa bugufi burimo amagambo y’urukundo, rimwe na rimwe mugahana impano kugira ngo mwerekane ko mwitanyeho, mugakora ibishoboka byose mugategerana amatwi mukumvikana mu byo muvuga ubwanyu ku buryo ahanini usanga umukobwa cyane cyane uba yumva ko afite umukunda nyakuri. Gusa nta byera ngo de kuko hari igihe kibaho ukabengwa, ibyo wabonaga nk’ibyiza bikaba byanaguteza agahinda wumva ko katazigera gashira.
“ Twari tumaze imyaka itanu dufitanye ubucuti, kandi yari amaze amezi atandatu andambagiza. Igihe yahagarikaga ubucuti twari dufitanye, ntiyigeze anabimbwira. Yagize atya areka kumvugisha gusa ! Numvise nihebye, nshengurwa n’agahinda ! Nakomezaga kwibaza nti ’ubu se ikibi namukoreye ni ikihe ?’" ibi ni ibyatangajwe na Rachel wanzwe n’uwahoze ari umukunzi we ku buryo ibyishimo yagiraga hambere byayoyotse.
Kwanga kubyemera
Abenshi banga kubyemera bavuga ko ejo cyangwa ejo bundi azisubiraho, Hakabaho abarakara bavuga ko bidashoboka ko bakorerwa ibintu nk’ibi, abiheba bavuga ko badafite igikundiro nta wundi uzigera abakunda n’abandi babivuga ukundi.
Aba bose n’ubwo bibababaje, bagomba kwakira ibyababayeho kuko bigera aho bigashira n’ubwo ibyakubayeho bizaterwa n’izindi mpamvu bitewe n’igihe urukundo rwanyu rwari rumaze n’aho rwatangiriye.
Uko wakwakira n’icyo wakora ku byakubayeho n’uko wamara inzika mu mutima
Hari abantu bajya bavuga ko nyuma y’igihe n’ibintu bibabaje bigera aho bikibagirana. Igihe uwo mwakundanaga yakubengaga, ushobora kuba warumvaga ayo magambo ntacyo avuze. Impamvu ni uko igihe ubwacyo kidahagije kugira ngo ibibazo bikemuke.
Iyo ugikomereka urababara, ariko nyuma y’igihe igikomere kirakira. Uba ugomba kugira icyo ukora kugira ngo amaraso adakomeza kuva kandi ububabare bugabanuke kandi ukirinda ko icyo gikomere kijyamo umwanda. Uko ni nako bigenda ku gikomere cyo mu mutima.
Gerageza ibi bikurikira :
Fata igihe cyo kurira : ntihakagire ikikubuza kurira kuko na Bibiliya ubwayo ivuga ngo hariho igihe cyo kurira n’igihe cyo kuboroga (Umubwiriza 3:1,4). Kurira si ubugwari kuko igihe Dawidi yari umurwanyi w’intwari yagiraga agahinda kenshi, yaravuze ati : “ijoro ryose ntosa uburiri bwanjye, uburiri bwanjye mbwuzuza amarira.” (Zaburi 6:6)
- Komeza kwita ku buzima bwawe : gukora siporo no kurya neza bizagufasha gusubirana imbaraga watakaje bitewe n’uko yakubenze. Bibiliya ivuga ko “imyitozo y’umubiri igira umumaro.” (1 Timoteyo 4:8)
- Jya usenga Imana uyibwira uko umerewe : Bishobora kutakorohera kuko hari bamwe babengwa bagasigara bumva ko Imana ibifitemo uruhare. Baribwira bati “Nasenze inshuro nyinshi nsaba Imana ngo impe uwo tuzabana, none dore uko bigenze !” (Zaburi 10:1)
Ese byaba bikwiriye kumva ko Imana ariyo ihitiramo abantu abo bazashyingiranwa ? Ntibikwiye rwose kuko n’iyo umwe abenze undi Imana nta ruhare na ruto iba yabigizemo kuko birazwi neza ko Imana yita ku bantu bayo (1 Petero 5:7).
Ubwo rero ujye umubwira ibikuri ku mutima kuko Bibiliya ivuga iti " Mujye mureka ibyo musaba bimenywe n’Imana kandi amahoro y’Imana asumba cyane ibitekerezo byose, azarinda imitima yanyu n’ubushobozi bwanyu bwo kwiyumvisha ibintu binyuze kuri Kristo Yesu."
Ikindi ni uko ugomba gutangira gutekereza ku buzima bwawe bw’ejo hazaza, igihe kizagera ubone ko ibintu byasubiye ku murongo.


text:
Guswera ni ugushyira imboro mu igituba
Gusambana ni ugushyira imboro mu igituba cy’umugore/umukobwa mutabifitiye uburenganzira bw’amategeko cyangwa idini. Aha nagira nti “KAMI KA MUNTU NI UMUTIMA WE” si ndi umucamanza.
Gufata ku ngufu ni ugushyira imboro mu igituba cy’umugore/umukobwa ku gatuza we yumva atabishaka.No gushaka guswera umugore wawe atabishaka, ukamuswera ku gahato ni ugufata ku ngufu, akureze byakugwa nabi.
Aha ho ndi umucamanza. Birabujijwe 100% n’amategeko. Aha imboro yakujugunya mu mwobo- Ako kenge nyine k’igituba winjiyemo ushobora kugaheramo!!


text:
Mu murenge wa Gikonko mu karere ka Gisagara, hagaragara uduce tumwe na tumwe twagenwe gutuzwaho abantu ku buryo bw’imidugudu, nyamara ugasanga ari ahantu hahanamye hataberanye n’imiturire, ariko ubuyobozi bukavuga ko iki kibazo bukizi kandi ko hari gahunda yo kubimura bagatuzwa ahaberanye n’imiturire.
Aba baturage batuye mu mudugudu wa Rugarama mu kagari ka Gikonko ho mu murenge wa Gikonko, bavuga ko bumva bafite impungenge ko amazu yabo azasenyuka cyangwa agatwarwa n’umuyaga kubera imiterere mibi y’aho batuye. Mukamusoni Therese umwe mu bahatuye ati «Aha hantu ni habi, duhora dufite impungenge, inzu yanjye yariyashije ubona ntaho zifashe zimwe umuyaga urazitwara rwose zizasenyuka »
Gakuru Emmanuel, we atuye mu mudugudu wa Karehe, mu kagari ka Gasagara. Ahamaze umwaka umwe, kuko we yimutse aho yari atuye akaza ku mudugudu.
Gakuru, avuga ko aha hantu hagenwe n’inzego z’ubuyobozi nk’ umudugudu, Ariko we agasanga aho bari batuye mbere ari ho hari heza, kuko ngo kuri ubu, ibyo bakeneye byose uhereye ku mazi,bibasaba kuhasubira. Nyamara ngo kuzamuka aka gasozi batashye, ni ingorabahizi.
Ikindi agarukaho ni uko aho batuye nta mutekano w’abana uhari ku buryo kuhabasiga bonyine ari ikiazo.
Ati « Urebye hari hasi twabaga niho hari horoshye, ari amazi niho tuyakura, ibyo kurya niho biva hasi mu kabande n’ubundi, ikindi kandi aha hantu kuhasiga umwana muto ari wenyine ntibyoroshye wasanga yacurangutse hepfo »
Kayumba Ignace,umunyamabanga nshingwabikorwa w’umurenge wa Gikonko,avuga ko abatujwe aha hantu bahatujwe mu mwaka w’1995 na 96, igihe byihutirwaga kubonera bamwe mu banyarwanda batari bafite aho kwikinga aho baba. Ibi ngo byatumye hari n’aho abantu batujwe hatabanje kurebwa imiterere yaho. Kuri ubu ariko, Kayumba avuga ko nabo iki kibazo bakibonye ku buryo bateganya kwimura aba bantu bose batuye nabi.
Muri uyu murenge wa Gikonko,ahantu hubatse imidugudu nk’iyi hafatwa nk’amanegaka ni mu kagari ka Mbogo,aka Gikonko,aka Gasagara n’akagari ka Cyiri.
Gutura ku midugudu ni imwe muri pilitiki yashyizweho imbaraga na reta y’u Rwanda. Iyi politiki igamije kugeza iterambere ku baturage ku buryo bwihuse bitewe n’uko mu gihe abantu batuye hamwe,ibikorwaremezo nk’imihanda,amavuriro,amazi,amashanyarazi,amashuri n’amasoko bibagezwaho byoroshye.


text:
Mu gihe Minisiteri y’umuco na Siporo irimo gutegura icyumweru cy’umuco ku nshuro ya Kabiri kizatangira tariki 19 Ugushyingo 2012, irahamagarira urubyiruko kwifatanya n’abandi banyarwanda mu bikorwa biteganijwe muri iki cyumweru kuko bizabafasha kugaruka ku isoko y’umuco.
Iki cyumweru cy’umuco cyahawe insanganyamatsiko igira iti “Umuco isoko y’iterambere”, giteganyijwemo ibikorwa binyuranye MINISPOC yemeza ko bizafasha Abanyarwanda kwishimira ibyiza by’umuco wabo ariko babashe no kwiga byinshi biwerekeyeho.
Muri byo harimo imurikabikorwa rizamara iminsi ine rizaba ririmo abarimu n’abandi bantu basobanukiwe neza ibijyanye n’umuco nko kuvuza ingoma, guhamiriza no gucinya akadiho, gukina igisoro, kuboha uduseke n’ibindi byinshi bazajya bigisha buri umwe wese ushaka kwiga, n’ibiganiro bizaca mu bitangazamakuru bitandukanye.
Minisitiri w’umuco na Siporo Mitali Protais ati “Umuco ni imwe mu nkingi igihugu cyacu cyubakiyeho, umuco ushobora kwinjiza ibyiza byo mu mico y’ahandi ariko turakangurira Abanyarwanda ngo hatabaho kwirara, tugomba kuwurinda ibyo byose byawanduza.”
Akomeza avuga ko abantu muri iki gihe babonera ikibazo cy’umuco mu kwambara nabi no kwiyandarika muri rusange nyamara hari n’izindi ndangagaciro zarangaga urubyiruko rwa kera, nko kuba wahagurukira umuntu mukuru, kutareba umuntu mukuru mu kanwa, n’ibindi usanga bigenda bicika, ahanini biturutse ku burangare bw’ababyeyi batagifata umwanya uhagije wo gukurikirana abana babo iyo baba baragiye ku mashuri yaba mu Ntara cyangwa hanze y’igihugu, no kuba kuri ubu nta mubyeyi ugipfa guhana umwana we cyangwa uw’umuturanyi.
Mu nama MINISPOC yagiranye n’abanyamakuru batangaza inkuru zerekeranye n’umuco, Minisitiri Mitali yatangaje ko bateganya kugirana ibiganiro n’abayobozi b’ibitangazamakuru bitandukanye kuko ngo byagaragaye ko bimwe mu bikorwa bitwanduriza umuco, biturutse mu mico y’ahandi akenshi byinjirira bitangazamakuru.


text:
Kuri uyu wa 16/12/201, mu karere ka Kirehe abagize inama y’igihugu y’abagore mu mirenge igize akarere bahuriye mu nama mu rwego rwo kureba uko akagoroba k’ababyeyi kakomeza kwitabwaho.
Umuhuzabikorwa w’inama y’igihugu y’abagore mu karere ka Kirehe Uwanyirigira Flora arakangurira abagore kwitabira akagoroba k’ababyeyi mu rwego rwo kugirango bigishirizemo abaturage ibibazo bitandukanye bishobora kuba byaboneka birimo kwibutsa abaturage gutekera abana indyo yuzuye mu rwego rwo guca bwaki n’izindi ndwara ziterwa n’imirire mibi.
Iyi nama kandi biyemeje ko bagomba kwita ku buzima bw’abana aho usanga abaturage bajyana abana babo mu bapfumu ugasanga umwana arwara aho kumujyana kwa muganga bakavuga ko bigaragara ko bamuroze.
Bakaba bafashe umwanzuro wo kwita ku kintu cyose cyabangamira abana aho usanga akenshi abana bo mu giturage batita ku isuku yabo kandi ari bimwe mubishobora gukurura indwara kuri aba bana kandi bakiri bato.
Iyi nama yakozwe kandi mu rwego rwo gushyigikira uburinganire n’ubwuzuzanye,banaboneraho kuganira ku kibazo cy’amakimbirane asigaye agaragara mu ngo n’ikibazo cy’uburinganire n’ubwuzuzanye.
Bamwe mu bagore batuye mu karere ka Kirehe bavuga ko akagoroba k’ababyeyi gatuma bahura bakaganira ku buryo bwo kwita ku ngo zabo no gukemura amakimbirane aba ari hagati y’abashakanye.
Akagoroba k’ababyeyi kakaba ngo gafasha mu gukemura ibyo bibazo bagirana inama mbere y’uko bibyara amakimbirane asohoka mu ngo akagere mu manza bityo ngo bikaba byabafasha kubana neza n’abagabo babo ibi bikaba ariyo mpamvu yo kuba bahuye ngo bashake uko babishyiramo ingufu.


text:
Amazi meza ni isoko y’ubuzima bw’ibinyabuzima kandi kugirira isuku amavomero ni bwo buryo buhamye bwo kubungabunga amasoko y’imigezi, ibyo niyo soko yo gukoresha amazi meza bityo ibidukikije birimo n’abantu bikaba bibungabunzwe.
Mu kugira isuku nyayo hakoreshwa amazi meza icy’ibanze ni ukubungabunga amasoko y’amazi n’imigezi, bityo imikoreshereze y’amasoko y’imigezi, imicungire yayo n’ibiyakomokamo bigomba gukoreshwa ku buryo butabangamye. Amazi kugira ngo abe meza, ni ngombwa ko ingamba zo kubungabunga imigezi n’amasoko byitabwaho, nko gukoma imbuga ikikije ahavomerwa amazi, hagashyirwa uruzitiro ruzengurutse ahari ivomero, hakanaterwa ibyatsi ku buryo isuri itamanukana ibitaka bikaba byakanduza amazi.
Ni byiza ko abantu birinda kujugunya imyanda hafi y’ahari ivomero cyangwa imigezi itemba, kuko uko amazi atemba agendana n’iyo myanda ikagira ingaruka ku binyabuzima bitandukanye. Uretse abantu n’urusobe rw’ibinyabuzima rurahangirikira kuko narwo rubaho mu buryo bw’uruhererekane ngo ari inyamaswa ari n’ibimera bibeho mu buryo buboneye.
Ntibyemewe kujya kumesera ku migezi n’ubwo mu duce tumwe na tumwe hafi y’amasoko y’amavomero, kimwe no ku nkengero z’imigezi hajya haboneka abantu baba bahamesera, byumvikana ko imyanda y’urumesero, amazi arimo isabune yangiza amasoko bityo amazi akaba aba atagifite ubuziranenge bukwiriye. Ntawamenya neza n’imyenda iba yaje kuhameserwa ico iba ifite. Igiteye impungenge ni nk’ibyahi by’abana kuko byaba intandaro y’indwara ziterwa n’isuku nke, nk’inzoka n’impiswi bikazahaza abantu.
Mu kunoza uburyo bwo kurinda iyangirika ry’ibyerekeranye n’amazi, ni ngombwa ko abaturage babigiraho ubumenyi babifashijwemo by’umwihariko n’ababa bashinzwe ibidukikije ku nzego zitandukanye, hubahirizwa umwanya uba usabwa gusigara ngo ibikorwa bya muntu bibone gukorwa uturutse ku nkombe n’inkuka, by’inzuzi, imigezi, ibiyaga, ibibaya, imibande n’ibishanga. Ikindi hakirindwa gukoresha uburyo budahwitse bushobora guteza ibizazane nko gukama k’umutungo w’amazi cyangwa guteza imyuzure, ibikorwa byo kuvomerera imyaka, gukoresha ibishanga n’ibindi bigomba kubanza gukorerwa isuzumangaruka ku bidukikije.
Urugamba rw’isuku cyane cyane irebana n’amazi kimwe n’amasoko, si akazi kihariye kareba gusa icyiciro runaka, bikaba bireba abajyanama b’ubuzima, abayobozi b’inzego z’ibanze kimwe n’abaturage cyane cyane kuko aribo usanga bamesera hirya no hino ku migezi. Bafata gahunda ihamye yo kubungabunga amasoko, bakarushaho kugira ubufatanye no kumva ko isuku y’amavomero ibareba, kandi ko kubibungabunga bifitiye buri wese akamaro kuko ari uburyo bwiza bwo kwirinda ku giti cy’umuntu na bagenzi be.


text:
Umuririmbyi akaba n’utunganya indirimbo Mico Prosper arasaba abaririmbyi b’injyana ya Afro-beat kwishyira hamwe, bakajya bungurana ibitekerezo ku buryo barushaho gukora ibihangano bishobora guhangana n’izindi njyana ku isoko rya muzika.
Kuri Mico, injyana ya Afro-beat ifite umwihariko kandi igaragaramo ubuhanga ariko abayikora ntibarabasha kuyigeza ku rwego ishobora guhangana n’izindi njyana zamaze kubaka izina ku isi nka RnB, Rock’n’Roll, Hip Hop n’izindi.
Mico yagize ati :”Abahanzi bakora afro beat bumve ko bishoboka, namaze gusobanukirwa ko ari umwihariko w’Abanyafurika ariko n’abazungu bashobora gukenera”.
Akomeza avuga ko n’ubwo Afro-beat isa n’ifite izindi njyana zisa ifite umwihariko wayo ushobora gutuma nayo yahangana ku isoko, gusa asaba abahanzi gushyiramo umurego mu guhanga indirimbo zirimo ubuhanga kandi bakagerageza kubikora nk’ababigize umwuga.
Yagize ati :”Ndimo kugerageza kubahuza kugira ngo turusheho kugira ubumwe, nibiba ngobwa umwe muri twe ugiye gukora indirimbo akaba yajya asaba ibitekerezo bagenzi be”.
Asaba abahanzi bagenzi be bakora Afro-beat kudakomeza gukora nk’abarangamiye isoko ryo mu Rwanda gusa, ahubwo bakareba kure kugira ngo babashe kugira injyana yabo mpuzamahanga, ishore imizi mu mpande zose z’isi.
Yakomeje agira ati :”Bivuga ngo ninegera Mico ashobora kujyanira ibitekerezo, tugomba gushyira hamwe tugatahiriza umugozi umwe kuko intego ari imwe, bazane ibitekerezo byabo nanjye nzane ibyanjye twubake injyana”.
Mico Prosper atangaza ko kuba muri iki gihe arimo kugenda akorana n’abahanzi batandukanye ari muri urwo rwo kurushaho guhuza abahanzi no kwagura imbibi z’injyana ya Afro-beat, iheruka ni iyo yakoranye n’umuhanzikazi Knowless.
Kuri Mico icyizere ni cyose ko iyi njyana yakwaguka mu mpande zose z’isi kuko n’abazungu barimo kugenda barushaho kuyikunda.


text:
Turi Taliki 23 -04 -2014 »» Dufite Abashyitsi 63||
Gukorera umwami wacu Yesu Kristu biha ubuzima ubusobanuro,kuko adahari nta kindi uretse kutanyurwa, ubusa, kuzongwa, kubohwa, hamwe n’urupfu.
Kumukunda ndetse no kuba ari we gusa ukunda ni impamvu y’ubuzima!Byaba byiza kutaba umuntu yaravutse aho kugira ngo abeho adafite Yesu. Abakristu nitwe twikoreye ubunini bw’urukundo rwa Yesu mu mitima yacu, umwami wacu mwiza kandi uhebuje, kandi tugomba kubwamamaza kugeza ku mpera y’isi,tukabyamamaza ku mugaragaro, tukabwira isi uwahozeho, ariho kandi agire aze! Abanga Kristo
Ariko isi kuba ifite umukiza w’imitima, ukunditse kandi ukunda ubugingo bw’abantu, iramwanga, yaba igihe yari muri yo, ndetse no kugeza nubu.
Hari abantu banga Kristo, ndetse bakanipfuza ko yakwibagirana mu mitwe y’abantu, ntihabe hasigara n’urwibutso rwe mu bantu. Mu bihe bishize byo kwizihiza Noheli, iyi ntambara yaragaragaye cyane bitewe n’agatsiko k’abantu batemera ko Imana ibaho bigaragambije muri Times Square, muri New York. Aba bafashe icapa cyiza kinini kiriho igishushanyo cya Yesu ari ku musaraba, cyanditseho ngo : “Mukomeze kwizihirwa! Muvaneho idini!”
Umwe muri abo bahakana Imana yaravuze ngo: “Icyiza kiri muri ibi bihe, ni umuryango, inshuti, urukundo, bidafite aho bihuriye n’Imana zo mu gihe cyashize. Mu byukuri,ibi bihe byaba byiza cyane hatarimo kuremererwa n’idini ituma abantu bishinja bakaniciraho urubanza.Vanaho iby’idini hanyuma wigirire akaruhuko keza.”
Iyi ni imwe mu nzira zikoreshwa kuyobya abantu ndetse no kuvanaho amateka avuga ku Mwami wacu Yesu Kristu. Kugeza mu gihe cyashize,ingengabihe zaba gregorien naba Julian yabaga yanditseho BC (Before Christ), ni ukuvuga mbere yuku Kristo aza, cyangwa AD (Anno Domina), biri mu kiratini bigasobanura ngo mu mwaka w’Umwami Yesu.were split historically by BC (Before Christ) and AD (Anno Domina, Latin for “in the year of our Lord”).
Muriki gihe, ibihugu byinshi bihitamo kutagaragaza ijambo Kristo ku ngengabihe byazo, bigahitamo gukoresha BCE (Before the Common Era) cyangwa CE (Common Era).Uyu musi, iyi mvugo yemewe mu burezino mu ndimi. Birashoboka ko mu madini menshi yo mw’isi harimo gutuma izina rya Yesu ryibagirana, harimo gushirwa imbere ibindi bitekerezo bitarimo Kristo. Igitekerezo cyo gusenga Imana nyinshi kiremewe kuruta gusenga Imana Rurema wohereje umwana wayo ikunda ngo apfire ibyaha by’abantu, Umukiza wivugiye we ubwe ati: Ni jye nzira, ukuri n’ubugingo: Nta wugera kwa Data Atari jye umujyanye” (Yohani 14:6).
Rero ntabwo tugomba gutangazwa nuko Kristu,’’ uwasizwe, Messiya, umwana w’Imana, umuhuza umwe w’Imana n’abantu” (1 Timoteyo 2:5-6), yanzwe igihe yabaga mw’isi.Yanzwe na Leta ndetse n’idini ari naryo ryamwishe rivuga ko yiyita Imana.
Ni nako abamukurikiye banzwe n’abatizera.Yesu ubwe yaravuze ngo:” Isi nibanga, mumenye ko arirye yanze mbere yo kubanga (Yohani 15:18). Uko kwanga Kristo ndetse n’abakristu birakomeje n’uyu musi. Abanzi ba Kristo tubasanga no mu rusengero Ikibabaje, nubu ngubu usanga abanga Kristo no mu rusengero, batakaje urukundo bakundaga Kristo!
Itorero rya Efeso, “kubera ko waretse urukundo rwawe rwa mbere” (Ibyahishuwe 2:4), ryabwiwe kwihana. Hanyuma itorero ry’I Lawodikiya, “kubera ko ritari rishyushe cyangwa ngo rikonje,” Imana yaribwiye ngo, “Nzakuruka” (Ibyahishuwe 3:16).
Byafashe indi ntera, ku buryo hari inyigisho nyinshi mu matorero yo muriki gihe ahakana Yesu n’ibyo yigishije. Bamwe babyita’’Ubuntu butangaje’’bakavuga ko ibyo Yesu yavuze byose byari musi y’amategeko, ko kubwiyo mpamvu bitatureba, twe tugomba gukurikira ihishurirwa ry’intumwa Pawulo kuruta gukurikira inyigisho za Yesu. Ku birenze ibyo, abo bantu bigisha kudaha agaciro isezerano rya kera, amategeko ya Mose, ndetse n’ijambo rya Yesu, bakavuga ko bo bakurikiza inyigisho za Pawulo.Abenshi mu bigisha ‘’ubuntu butangaje’’bavuga ko nta mpamvu yo kwihana, kwatura ibyaha, kwiyiriza ubusa, cyangwa gushaka Imana, kubera ko ituye n’ubundi muri twe.
Baravuga ngo iyo ukoze icyaha, icyo uba ugomba gukora ni gutekereza ko ‘’byose byarangiye’’.Urebye neza, urasanga ishingiro ry’izi nyigisho ari gushaka kugabanya kuvugwa kwa Yesu muri Bibiliya, mu mateka, cyane cyane mu bakristo b’iki gihe. Mbega uburiganya bw’iyi si ya none! Intumwa Pawulo yaranditse ahugura abantu guhuza imitima n’inama. “Ubu benshi baravuga ngo,jye ndi uwa Pawulo, undi ngo nduwa Apolo, undi ngo ni uwa Kefa; undi ngo ni uwa Kristu.Hari ubwo Kristo agabanijemo? Pawulo hari ubwo yabapfiriye? Cyangwa hari uwo muri mwe wabatijwe mw’izina rya Pawulo?” (1 Abakorinto 1:12-13).
Pawulo ntabwo yigisha atya ngo: Tubwiriza Kristo wabambwe, ku Bayuda ni ikigusha, ku Bagiriki akaba ubupfu; ariko ku bahamagawe b’Ababayuda n’Abagiriki ni Kristo, ni we mbaraga z’Imana, kandi ni ubwenge bwayo.” (1 Abakorinto 1:23-24)?
Yaranditse kandi ngo, “Kuko nagambiririye kutagira ikindi mbamenyesha, keretse Yesu Kristo, ari we Yesu Kristo wabambwe.” (1 Abakorinto 2:2)
None hari abavuga ngo bagomba gukurikira ihishurirwa rya Pawulo bakareka inyigisho za Kristo. Nta busobanuro bifite! Gucecekesha Kristo n’abamukurikiye Ibi bikomejwe gusabwa n’isi ndetse na bamwe mu matorero: Ni mumucecekeshe!
Hamwe n’ibi byose, turakomeza tukareba Imana, ubundi tukavuga duti: ‘’Kuko ubutumwa bwiza butankoza isoni, kuko ari imbaraga z’Imana zizanira abizera agakiza, baba abayuda cyangwa abagiriki”.(Abaroma 1:16).
Yesu ni we mutima w’ubutumwa bwiza. Dushobora kumusanga muri buri gitabo ca bibiliya.Amaraso ya Yesu avugwa mw’ijambo ry’Imana, kuva mw’itangiriro ukageza mw’iherezo. Umwe mu biga bibiliya yaravuze ngo, “nukata igitabo kimwe cya bibiliya kirasiga ibijojoba by’amaraso ya Yesu’’.Ubutumwa bwiza bwa Yesu Kristo ntabwo bugomba gucecekeshwa yaba n’isi cyangwa itorero,’’
Nta soni dufite!Mama ajya kumbyara yarasenze aravuga ngo: “Mana, mfite icyipfuzo kimwe gusa. Numpa umwana w’umuhungu, ndamugusubiza abe uwawe.”Umusi umwe ari kuwa gatatu, taliki 3 Ukuboza 1953 isengesho rye rirasubizwa.
Ninde warigutekereza ko uwo muhungu byari kuzarangira avuga ubutumwa bwiza bwa Yesu Kristu kw’isi yose? Ni kenshi nabwiye Umwami Yesu ko nduwe kandi nzahora nduwe. Niyemeje wese guhora mukunda, mukorera, no kumwiha wese, ikiguzi byansaba icyo ari cyo cyose.
Ibyo namubwiye twiherereye ndabibabwira: “Kugeza no ku rupfu!” Mu buzima nta kindi uretse Yesu, umwami wanjye mwiza! Nariyemeje cyane kubwira isi izina rye ku buryo ntazigera nduhuka mu gihe ntaruzuza icyo nahamagariwe, kandi uyu musi ndabasaba nka bene Data ngo dufatanye twamamaze iryo zina ryiza kugera ku mpera y’isi. Nzi ko mumukunda byimazeyo nkuko nanjye mukunda,kandi nzi ko mwiyemeje kubwe kugeza iteka ryose, niyo mpamvu mbasaba kutemerera ubutumwa bwiza guceceka! Mumfashe tugende, tugende, tubwire isi ibya Yesu, Yesu, Yesu!
Ubu ndi mu myaka 60, ariko ndasenga ngo ngire n’indi 15 cyangwa 20 kugira ngo nkomeze mvuge izina rye mu buryo bwagutse no mu mbaraga z’umuriro. Natangiye kuvuga ubutumwa bwiza muri 1974-ubu maze imyaka 38 mu murimo w’Imana.Ariko icyipfuzo cyanje gikomeye nuko narangiza mu mbaraga nyinshi kuruta igihe natangiriye.Buri cyose mu buzima bwanjye ni kwinginga mvuga ngo:’’Yesu mwiza, mfasha ngukorere kugeza kw’iherezo.’’
Ico nsaba Yesu mu kubaho kwanjye niki: “ Nipfuza kugukorera ngandutse cyane, ndi umwizerwa kandi mfite umutima ugukunda cyane.’’
Aya magambo ndiho nandika hamwe nayo mvuga yose afite ubusobanuro. Mbega amahirwe yo kuba umwe mubahamwe bahorwa Kristo kuri wa musi!Ndibuka igihe inshuti yanjye yitwa Ralph Wilkerson ampa igitabo cyanditswe na Kathryn Kuhlman avuga uburyo abakristo bambere bababajwe. Naragifunguye nsoma aho yanditse avuga ati: Mana ngirira Ubuntu nzabe umwe muri bo.’’Narebye Ralph bituma mvuga ngo, “Ubu nzi impamvu Imana yamukoresheje. Yari yiteguye gupfa kubw’Umucunguzi we!”
Benedata, ndababwira n’umutima wanjye wose nti, “Nanjye nuko meze.”Buri mugozi w’ubuzima bwanjye urabyemera, buri mutsi mu mubiri wanjye wipfuza kumara buri segonda y’ubuzima bwanjye nkorera Yesu wacu mwiza.
Mumfashe dutware ubutumwa bwiza mu mahanga yose! Uyu musi nsimbasaba kunsengera gusa, ahubwo mbasaba no kumfasha kugera ku mahanga, ‘’dufite ubwo butumwa bw’iteka ryose, tububwire abari mw’isi, bo mu moko yose, mu ndimi zose, mu mahanga yose.’’(Ibyahishuwe 14:6). Mumfashe dutware imbaraga zikiza kur’abo bakeneye gukira.Mumfashe nkomezanye imbaraga kubwiriza kuri television no kongereza iyerekwa mu gukwiza ubutumwa kw’isi. Twahamagariwe gutwara ubwo butumwaku mahanga yose!
Ijuru ryose ribyitaho iyo dufashe akanya tukabwira umuntu ko Yesu akiza. “Yesu arakiza! Yesu arakiza! Yesu arakiza!” Aka n’akanya kadasanzwe, kandi ntabwo dushobora ndetse nta nubwo tugomba gutakaza igihe.Ni mureke tubikore ubu, hakiri igihe. Ni ngombwa cyane kubikora!
Ndategereje igisubizo cyawe.Icyo watanga uko kiri kose, ubikorane kwizera kwinshi.Cyohereze uyu musi.Ngwino dufatanye muri uyu murimo mugari.Ndategereje nshishikaye kwakira imbuto yawe uvanye mu mutima ukunze kubw’ubutumwa bwiza. Kandi nzi ko Imana izaguhemba byinshi.
Mwibuke ibyo Data yadusezeranije ngo:” Iha umubibyi n’imbuto zo kumugaburira niyo izabaha, ibongerere imbuto zanyu zo kubiba kandi igwize imbuto zo gukiranuka kwanyu.(2 Abakorinto 9:10). Kuko nizera ko uyu mwaka uzaba umwaka ukomeye tutigeze kumenya. Mu byukuri, ‘’ibyo ugutwi kutigeze kumva nibyo ijisho ritigeze kubona nibyo Yesu agiye gukora muri uyu mwaka wa 2013!” Biba imbuto yawe uyu musi ufite umutima uboneye kandi witeze ibikomeye,ko Imana izatuma 2013 ukubera umwaka wo kubona ibidasanzwe-umwaka wo kubona byinshi n’instinzi ituruka mw’ijuru. Reka tubikore kubw’Izina rye: Yesu Kristo! Nkuko indirimbo nziza ibivuga:
Izina rya Yesu riraryoshe, Nkunda kumva iyo njyana; Ituma umunezero wanjye wuzura, Izina rya Yesu rihebuje.
Yesu, ooh mbega ukuntu ari izina riryoshe! Yesu! Utarya uhinduka; Yesu! Reka abera bose bamamaze Ishimwe rye iteka ryose.
Reka tubwire isi ko Umwami wacu uhebuje, Yesu, ari we wenyine byiringiro by’iyi si, kandi ko, binyuze mu guhamya kwacu, tutazemera ko iryo zina ricecekeshwa.
Ubutumwa bwiza bwa Yesu Kristu ntabwo bugomba gucecekeshwa! Ndabasaba guhagararana nanjye mudafite isoni ubwo muba mubiba imbuto z’impano zanyu, mumfashe twamamaze ko Yesu akiza, Yesu arakiza, Yesu arakiza.Biba imbuto yawe wizeye hanyuma urebe Imana “Igukingurira amarembo y’ijuru, hanyuma iguhe umugisha utazabona aho ukwiza.” (Malaki 3:10). Kandi ndasenga ngo kazoza kawe kabe ako kurabagirana, k’ubuzima bwiza, hamwe n’ubwiza bwinshi biruta kahise kawe!
Imana ibahe umugisha uyu mwaka no mu gihe kiri imbere, kuko tuzi ko’’ Atari kubw’imbaraga, cyangwa ubushobozi, ariko ni kubw’Umwuka wanjye Wera, niko Uwiteka avuga.’’(Zakariya 4:6) ‘’Kuvuga ubutumwa bwiza bwa Yesu Kristu, Kwigisha ijambo ry’Imana ridahinduka, No gutegereza ububasha n’ibitangaza biri Mu mbaraga z’Umwuka wera.’’
Benny Hinn
Is umuntu kugiticye uvuga ibyo ,ahubwo ni imbaraga zibimuvugisha
Izo mbaraga ni imbaraga zukuri ,zikiza ,zibohora nukuri ntubeshya
Kdi nanyuma yibyo hari ubugingo ,kuko wamaze kubimenya ntubigumane wenyine ugaharanira ko twese
Twabyumva ,Imana data wa twese ikwiteho kdi ijye ikomeza amagambo yayo ikunyuzamo
Kugirango abe inyungu kuri benshi.
Imana ijye igushoboza .
» Musubize (0)
Copyright © 2013 - All Rights Reserved - Agakiza.org
Website designed by Triton Ltd


text:
Ku nshuro ya mbere mu Rwanda Itorero ry’abangilikani umusenyeri wacyuye igihe yicajwe ku ntebe y’icyubahiro.Uyu ni Musenyeri John Rucyahana wayoboye Diyosezi ya Shyira mu gihe cy’imyaka 13 yose ubu akaba yarafashe ikiruhuko cy’izabukuru.Uyu muhango wabereye mu rusengero rwitiriwe Yahani umubatiza wera mu karere ka Musanze unahurirana no gutanga ubukanoni kuri Madame wa Bishop Rucyahana Harriet Rucyahana.
Uyu muhango witabiriwe n’abanyacyubahiro batandukanya haba ku rwego rwa Leta ndetse n’urwa kiliziya.Waranzwe n’amasengesho,indirimbo,n’ubutumwa bwatanzwe na Musenyeri Laurent Mbanda umushumba wa diyosezi ya Shyira.Twifuje kumenya icyo iyi ntebe Musenyeri Rucyahana yahawe isobanura tubibabaza Musenyeri Mbanda wanakomeje atubwira icyo n’uriya mwanya w’ubukanoni wahawe umufasha wa Musenyeri Rucyahana .Yavuze ko iyi ntebe ihabwa umuntu waranzwe n’ibikorwa by’indashyikirwa mu mirimo ye y’ubushumba ari nabyo byaranze Musenyeri Rucyahana.Ngo iyi ntebe si akandi kazi aba ahawe mu itorero gusa ni intebe itandukanye n’izindi ikaba imugenewe mu rusengero aho azaba ashobora kuba yanavuga ijambo ry’Imana ariko ativanze mu kazi gasanzwe k’itorero.Ngo aba yemerewe ariko gukomeza ibikorwa bimwe na bimwe birimo nko gufasha abakene.Ngo uyu mwanya wari uteganijwe mu itorero ry’Abangilikani mu Rwanda ariko ni ubwa mbere wicajwemo umusenyeri.Umwanya w’ubukanoni na wo ni uw’icyubahiro uhabwa umukristo waranzwe n’ibikorwa by’indashyikirwa mu itorero.
Ba nyirubwite nab o twarabegereye batubwira ko bakiriye neza ibyo bakorewe.Basobanuye ko ari ishema kuri bo no ku bo babanye bose basobanura ko gukorera Imana ari byo bitanga ibi byose.Batanze impanuro zo kurangwa no kwitanga mu buzima bwa buri munsi umuntu akumva ko adakwiriye kwirebaho wenyine ko ahubwo akwiriye no kureba n’abandi. Abakristu babanye na Musenyeri Rucyahana basobanuye ko yababereye umubyeyi kandi ko bishimira ibyiza bagezeho bakiri kumwe bakaba basanga ari isomo ku bantu bose.
Twababwira ko n’ubwo Musenyeri Rucyahana yafashe ikiruhuko cy’izabukuru mu itorero ,bitabujije ko n’igihugu cyateye imboni ibyiza yagezeho ari naho cyaba cyaratekereje ko yakomeza gutanga umuganda mu kubaka igihugu aho ubu yashinzwe kuyobora komisiyo y’igihugu y’ubumwe n’ubwiyunge.


text:
“Mbese si jye ubigutegetse? Nuko komera ushikame, ntutinye kandi ntukuke umutima, kuko Uwiteka Imana yawe iri kumwe nawe aho uzajya hose” (Yosuwa 1:9). Kuba uri guhura n’ibihe bikugerageza ntibivuze ko waneshejwe. Ukuri ni uko ibyo bigeragezo ari byo wuririraho ngo uzamurwe! Ku bitandukanye n’ibyo benshi batekereza, ni umugisha iyo uhura n’ibikugerageza bitandukanye; ni yo mpamvu Bibiliya ivuga ngo “Bene Data, mwemere ko ari iby’ibyishimo rwose nimugubwa gitumo n’ibibagerageza bitari bimwe.” (Yakobo 1:2). Iyemeze ko muri uyu mwaka wose, utitaye ku ngorane wazahura na zo mu nzira yawe, uzahagarara neza mu Ijambo. Kuza ukwizera kwawe ukoresheje Ijambo ry’Imana, kugira ngo icyaba cyose uzahore utsinda. Ukwizera kwawe nibwo butsinzi bwanesheje isi. None rero, ntukigere wemerera ibyo wumva cyangwa ubonesha amaso yawe y’umubiri ngo bitere umutima wawe kukuvamo ngo maze utangire kuvuga ubwoba; hagarara ushikamye kandi ukomeze uvuga ubutsinzi bwawe. Abakristo bamwe bavamo umutima maze bakemerera ubwoba bukabifatira iyo umunsi mubi uteye. Ariko rero, n’ubwo umwanzi yazana ibitekerezo bibi cyangwa amashusho mabi mu bwenge bwawe rwose, anga gutinya, kandi wange kuvuga iby’ubwoba. Kora icyo Kalebu na Yosuwa bakoze! Mu batasi cumi na babiri Mose yohereje gutata Kanani, bo bombi bonyine nibo bahagaze bashikamye bakavuga ku bihangange bati “tuzabarya nk’imitsima, ntibagifite ikibakingira kandi Uwiteka ari mu ruhande rwacu, ntimubatinye” (Kubara 14:9). Iryo ni ijwi ryo kwizera, kandi kwizera niko kuguha ubutsinzi. Umwami Yesu yaravuze muri Mariko 9:23 ati “Byose bishobokera Uwizeye.” Ntukigere urambirwa cyangwa ngo ubivemo. Ukwizera kwawe guhore gucanye, kuko kwizera kutajya kunanirwa! Amagambo yawe yuzuye ukwizera, mu mbaraga z’Umwuka Wera, iteka azahora aganza. Niwisanga uri mu bintu bitakoroheye, ntugakuke umutima; ntugatinye; ntukihebe! Jya uvuga amagambo yo kwizera. Kwatura Ndi umutsinzi muri Kristo Yesu. Ubwoba, gukekeranya no kutizera nta mwanya bifite muri jye, kuko ukwizera kwanjye mu Mana no mu Ijambo ryayo rihoraho ari bwo butsinzi bwanesheje isi! Nanze gucika intege kuko uri muri jye aruta uri mu b’isi! Gucengera Ijambo Abakolosayi 2:6-7
“Mbese si jye ubigutegetse? Nuko komera ushikame, ntutinye kandi ntukuke umutima, kuko Uwiteka Imana yawe iri kumwe nawe aho uzajya hose” (Yosuwa 1:9).
Kuba uri guhura n’ibihe bikugerageza ntibivuze ko waneshejwe. Ukuri ni uko ibyo bigeragezo ari byo wuririraho ngo uzamurwe! Ku bitandukanye n’ibyo benshi batekereza, ni umugisha iyo uhura n’ibikugerageza bitandukanye; ni yo mpamvu Bibiliya ivuga ngo “Bene Data, mwemere ko ari iby’ibyishimo rwose nimugubwa gitumo n’ibibagerageza bitari bimwe.” (Yakobo 1:2).
Iyemeze ko muri uyu mwaka wose, utitaye ku ngorane wazahura na zo mu nzira yawe, uzahagarara neza mu Ijambo. Kuza ukwizera kwawe ukoresheje Ijambo ry’Imana, kugira ngo icyaba cyose uzahore utsinda. Ukwizera kwawe nibwo butsinzi bwanesheje isi. None rero, ntukigere wemerera ibyo wumva cyangwa ubonesha amaso yawe y’umubiri ngo bitere umutima wawe kukuvamo ngo maze utangire kuvuga ubwoba; hagarara ushikamye kandi ukomeze uvuga ubutsinzi bwawe.
Abakristo bamwe bavamo umutima maze bakemerera ubwoba bukabifatira iyo umunsi mubi uteye. Ariko rero, n’ubwo umwanzi yazana ibitekerezo bibi cyangwa amashusho mabi mu bwenge bwawe rwose, anga gutinya, kandi wange kuvuga iby’ubwoba. Kora icyo Kalebu na Yosuwa bakoze! Mu batasi cumi na babiri Mose yohereje gutata Kanani, bo bombi bonyine nibo bahagaze bashikamye bakavuga ku bihangange bati “tuzabarya nk’imitsima, ntibagifite ikibakingira kandi Uwiteka ari mu ruhande rwacu, ntimubatinye” (Kubara 14:9). Iryo ni ijwi ryo kwizera, kandi kwizera niko kuguha ubutsinzi.
Umwami Yesu yaravuze muri Mariko 9:23 ati “Byose bishobokera Uwizeye.” Ntukigere urambirwa cyangwa ngo ubivemo. Ukwizera kwawe guhore gucanye, kuko kwizera kutajya kunanirwa! Amagambo yawe yuzuye ukwizera, mu mbaraga z’Umwuka Wera, iteka azahora aganza. Niwisanga uri mu bintu bitakoroheye, ntugakuke umutima; ntugatinye; ntukihebe! Jya uvuga amagambo yo kwizera.
Kwatura Ndi umutsinzi muri Kristo Yesu. Ubwoba, gukekeranya no kutizera nta mwanya bifite muri jye, kuko ukwizera kwanjye mu Mana no mu Ijambo ryayo rihoraho ari bwo butsinzi bwanesheje isi! Nanze gucika intege kuko uri muri jye aruta uri mu b’isi!
Gucengera Ijambo
Abakolosayi 2:6-7Mariko 11:23


text:
Home » Posts tagged with » program
agriculture \ crops \ increasing \ LWH/RSSP \ Nyamagabe \ production \ program \ project \ support \ terraces
Nyamagabe: Amaterasi bari gukorerwa ngo azabafasha kongera umusaruro mu buhinzi.
Hagamijwe gufata neza ubutaka no kububyaza umusaruro, umushinga LWH/RSSP uri gufasha akarere ka Nyamagabe gukora amaterasi ndetse no kuyabyaza umusaruro, umurenge wa Kibilizi ukaba ari umwe muyagezweho n’iyi gahunda. Bamwe mu baturage bamaze gukorerwa amaterasi baravuga ko ubutaka bwabo bwari bwugarijwe n’isuri ndetse kubera imiterere yabwo butatangaga umusaruro uko bikwiye, bakaba biteze kuzungukira muri iyi [...]
advocacy \ agriculture \ marshland \ muhanga \ people \ program \ rent \ Rwanda
Muhanga: abaturage bahinga mu bishanga barinubira ko basigaye bakodeshwa ibi bishanga
Abahinzi bo mu karere ka Muhanga mu ntara y’Amajyepfo bahinga mu bishanga bakomeje kwinubira uburyo bishyuzwa amafaranga y’ubukode bw’igishanga bo bita ko ari imisoro. Aba baturage bavuga ko kuri metero kare bishyuzwa amafaranga Magana ane (400) ku mwaka. Aya mafaranga bakaba banona ari menshi cyane kuko ngo uyishyura bitewe n’ubutaka bwawe uko bungana. Bakomeza bagaragaza [...]
dry season \ irrigation \ MINAGRI \ Nyagatare seeds promotion cooperative \ program \ RAB \ Weather
Kugira umuco wo kuhira imyaka bizarinda igihombo mu gihe cy’izuba
NYAGATARE: Guhingira ku gihe no kugira umuco wo kuhira imyaka mu gihe izuba ribaye ryinshi, nibyo bisabwa abakora ibikorwa by’ubuhinzi ngo kuko bizafasha mu kwirinda igihombo abahinzi bagira iyo imvura ibaye nke. Ibi ni ibyagarutsweho na Innocent Musabyimana umuyobozi mukuru wungirije wa RAB ubwo yasuraga ibikorwa bya koperative y’abatubuzi b’imbuto biri mu kibaya cy’umuvumba mu [...]
agriculture \ Gatsibo \ increasing \ manure \ MINAGRI \ production \ program \ SACCO \ using
Gatsibo: Hafashwe ingamba ku nyongeramusaruro mu buhinzi
Mu cyumba cy’inama Njyanama y’Akarere ka Gatsibo kuwa gatatu tariki 7 Kanama 2013, habereye inama yahuje Ubuyobozi bw’Akarere ka Gatsibo n’abafatanyabikorwa b’Akarere mu by’ubuhinzi. Abari bitabiriye iyi inama bakaba baraganiriye ku byakorwa kugira ngo umusaruro urusheho kwiyongere mu Karere ka Gatsibo, kandi n’abaturage bave mu buhinzi bwa gakondo biteze imbere, kuko bishobora kububaka bakava mu [...]
agriculture \ increasing \ Kayonza \ manure \ production \ program \ using
Murundi: Residents involved in making manure for better produce
Murundi sector, Kayonza District residents have decided start making more manure intending to increase crop production that will lead to enough income for their families. This request of making more organic manure was still put up by MP Francois Byabarumwanzi together with other Parliamentarians while in the July monthly communal work (Umuganda). “Such manure is [...]
change \ community \ development \ girinka \ life \ Livestock \ people \ program \ Rutsiro
Rutsiro : Inka yahawe muri gahunda ya Girinka imaze guhindura imibereho y’umuryango we
Nkinahamira Berthe wo mu kagari ka Nyagahinika, umurenge wa Kigeyo mu karere ka Rutsiro avuga ko imibereho y’umuryango we imaze gutera imbere, babikesheje inka bahawe muri gahunda ya Girinka yatumye babona amata n’ifumbire. Nkinahamira abana n’abana be babiri yasigaye arera nyuma y’uko umugabo we yitabye Imana. Yatoranyijwe nk’umwe mu bakene batuye mu kagari ka Nyagahinika, [...]
agriculture \ community \ Governor \ increasing \ Kayonza \ manure \ production \ program \ using \ uwamaliya \ works
Kayonza: Barasabwa kwitabira gahunda yo gukoresha ifumbire kugirango umusaruro urusheho kwiyongera
Guverineri w’intara y’uburasirazuba Uwamariya Odette arasaba abaturage b’akarere ka Kayonza kurushaho kwitabira gahunda yo gukoresha ifumbire mu rwego rwo kongera umusaruro. Yabibwiye abaturage bo mu kagari ka Ryamanyoni mu murenge wa Murundi mu muganda rusange ngaruka kwezi wabaye tariki 27/07/2013. Uwo muganda witabiriwe n’abayobozi mu nzego zinyuranye barimo abagize inteko ishinga amategeko, abagize inzego z’umutekano, [...]
2014 A \ agriculture \ Kirehe \ manure \ program \ season
Abaturage barakangurirwa kwitegura gukoresha ifumbire mu buhinzi bwabo
Kuri uyu wa 25/07/2013 mu karere ka Kirehe hateraniye inama yo gufata ingamba zo kongera umusaruro, iyi nama ikaba yareberaga hamwe uburyo abaturage bakwitabira kugura ifumbire kandi ku gihe mu rwego rwo gutegura igihembwe cy’ihinga 2014 A ,ikaba yitabiriwe n’abayobozi batandukanye hamwe na ba rwiyemezamirimo batanga ifumbire. Umuyobozi w’Akarere ka Kirehe wungirije ushinzwe ubukungu Tihabyona [...]
agriculture \ agro dealers \ Huye \ loans \ manure \ MINAGRI \ payment \ problem \ program \ Rwanda
Abahinzi ntibazongera gukopwa ifumbire na MINAGRI
Guhera mu gihembwe cy’ihinga gitaha, MINAGRI ntizongera gucuruza ifumbire, ahubwo izajya icuruzwa na ba rwiyemezamirimo. Icyo gihe rero, umuturage azajya afata ifumbire amaze kuyishyura. Sipiriyani Mutwarasibo, umuyobozi w’Akarere ka Huye wungirije ushinzwe ubukungu n’iterambere, ati “Twari tumenyereye ko ifumbire Leta iyizana, ikayikopa, ariko si ko bizagenda muri iki gihe cy’ihinga tugiye kwijiramo. Kuko izajya igurwa [...]
agriculture \ agro dealers \ Huye \ loans \ manure \ MINAGRI \ payment \ problem \ program \ Rwanda
Abahinzi b’i Huye bagomba MINAGRI miliyoni 591 z’ifumbire
Guhera mu mwaka wa 2008, abahinzi bagiye bagurizwa ifumbire na Minisiteri y’ubuhinzi n’ubworozi (MINAGRI), mu gihe cyo kwishyura bakishyura icya kabriri cy’amafaranga, Minisiteri na yo ikabishyurira ikindi. Ni yo yiswe gahunda ya nkunganire. Nyamara hari abatereye agati mu ryinyo ntibishyure, ku buryo abo mu Karere ka Huye bagomba iyi minisiteri amafaranga agera kuri miriyoni 591. [...]


text:
Intara y’amajyepfo: Abana bahagarariye abandi biyemeje kuzajya bizigama no kubitoza abo bahagarariye
Kudapfusha ubusa amafaranga bahabwa n’ababyeyi babo iyo bagiye ku ishuri ahubwo bakayizigama, bakazanabitoza abo bahagarariye, iyi ni imwe mu ntego abana bahagarariye abandi mu Ntara y‘amajyepfo batahanye nyuma y’inama bagiriye i Huye ku itariki ya 19/12/2013.
Bafata iki cyemezo, bafatiye urugero ku banyeshuri bagera ku gihumbi na magana atanu biga mu Rwunge rw’Amashuri Uwinkomo rw’i Tare ho mu Karere ka Nyamagabe bashishikarijwe kwizigama ubu bakaba bose hamwe bamaze kubitsa hafi miriyoni 20.
Ibi rero, aba bana ngo bazabigeraho bifashishije amafaranga bahabwa n’ababyeyi iyo bagiye ku ishuri aho kuyapfusha ubusa bagura ibyo barya bigahita bishira, korora amatungo aciriritse nk’inkoko n’inkwavu, kugira akarima gatoya k’imboga baryaho mu rugo izisagutse bakazigurisha, …
Na none, aba bana bafashe iki cyemezo nyuma yo kugirirwa ibiganiro bibereka ko kwigira ari ugushaka kugira icyawe cy’umwihariko ariko utanibagiwe gufatanya n’abandi, ndetse na nyuma yo gusobanurirwa imirimo abana bashobora gukora kimwe n’iyo bibujijwe kubakoresha. Iyi ibujijwe ahanini ni isaba imbaraga nyinshi ishobora kubangiriza ubuzima kuko baba batarakomera.
Anastase Murekezi, Minisitiri w’abakozi ba Leta n’umurimo wari witabiriye ibiganiro by’aba bana, mu mpanuro ze yagize ati “abana bataragira umuco wo gufatanya mu nzira yo kwigira, intego y’uyu mwaka izabamurikire.”
Yunzemo ati “Mu gihe biturutse mu mutima wanyu, mu bwenge bwanyu, mwigiremo umutima wo gukora uturimo duto, tutabavuna, ariko uko mugenda mukura mukagenda namwe muzamura urukiramende rw’imirimo mushobora gukora.”
Muri utwo turimo Minisitiri yababwiye harimo utujyanye n’isuku nko kwimesera imyenda, kwisasira uburiri, kuvoma amazi n’ibivomesho bashoboye, ari nako bumvira ababyeyi n’abarezi, ari nako birinda ubuzererezi n’ubwomanzi bivamo inda z’indaro zituma batabasha kwigira kuko baba babyaye mu buryo batateganyije bityo ntibabashe gukomeza ubuzima nk’uko babitekerezaga.
Abana bo mu Ntara y’amajyepfo bifuje kandi ko inyigisho yo kwigira yakwinjizwa mu mfashanyigisho, bifuza ko ab’abahungu bakwegerezwa serivisi zo kwisiramuza mu midugudu batuyemo, ku buntu, kandi ko abirukanira amafaranga ya prime abanyeshuri b’abakene biga muri 12ybe babihagarika…
Bitewe n’uko bamwe mu bayobozi bari muri iyi nama bagiye bahakana amwe mu makosa akorerwa abana nko kwirukanirwa prime, ndetse n’abana bakagaragaza impungenge zo kugira inama bagenzi babo bigize inzererezi kubireka kuko hari igihe babagirira nabi, basabwe kuzajya batanga amakuru mu buyobozi bukuru ndetse no ku nzego za Polisi.
Alphonse Munyantwari, Guverineri w’Intara y’Amajyepfo ati “muri abayobozi bahagarariy e bagenzi banyu. Mujye mubavuganira igihe mubonye barengana.”
Guverineri kandi yasabye ko inzego z’abana zitazajya zihura rimwe mu mwaka gusa, mu gihe cy’inama nkuru. Yagize ati “byaba mu gihembwe, byaba rimwe mu mezi atandatu, inzego z’abana zijye zigira igihe zihure, barebe aho imyanzuro bafashe igeze ishyirwa mu bikorwa.”
Inama nkuru y’abana yabaye ku itariki ya 19, yabereye mu Ntara zose n’umugi wa Kigali. Yari ibaye ku nshuro ya 9, ariko ni ubwa mbere yari ibereye mu Ntara, kuko ubundi abana bose bo mu gihugu bahuriraga hamwe.
Ibi byashimishije abana bo mu Ntara y’amajyepfo kuko ngo ari bwo babashije gutinyuka bagatanga ibitekerezo hakaba nta n’uwasinziriye nk’uko byajyaga biba iyo bayigiraga ku rwego rw’igihugu.
Biteganyijwe ariko ko inama nkuru y’abana y’umwaka utaha izabera n’ubundi ku rwego rw’igihugu, abana b’Abanyarwanda bakazaba bari kumwe n’abo muri EAC ndetse n’ababa hanze y’u Rwanda (diaspora).
Ngo bizaba ari mu rwego rwo kwizihiza isabukuru y’imyaka 20 y’ukwibohora kw’Abanyarwanda, ndetse n’isabukuru y’imyaka 25 u Rwanda rusinye amasezerano mpuzamahanga yo kurengera uburenganzira bw’abana.


text:
Umuhinzi wabigize umwuga wo mu karere ka Rwamagana mu murenge wa Nyakaliro witwa Baributsa Xavier, avuga ko yavumbuye ubukungu bukomeye bw’igihe...
Hotel des Milles Collines, Imwe mu mahoteli akomeye ikaba ifite n’amateka yihariye mu mujyi wa Kigali, igiye guhindura izina ihabwe izina...
Mu minsi ishize uwacaga mu mujyi wa Huye, Akarere ka Huye, yishimiraga iyubakwa ry’imihanda itandukanye rwagati mu mujyi. Gusa kuri ubu...
Hari umukozi ushobora kugira impanuka ku kazi maze ntibimenyeshwe Ikigo cy’Ubwiteganyirize(RSSB). Ubwo noneho umukoresha akaba ari we umuvuza,...
Isoko rya kijyambere ryo muri Kenya rizwi nka Uchumi riri kunoza ibisabwa bya nyuma ngo ifungure ku mugaragaro ishami ryayo mu mujyi wa Kigali...
Indwara ikomoka ku kazi ni indwara ifata umuntu bitewe n’akazi akora cyangwa n’impamvu iturutse kuri ako kazi, iyo ndwara ikaba inkurikizi yihariye...
Abatuye mu mujyi wa Kigali baravuga ko kubona ibicanwa bisigaye bigoye cyane kubera ko ibiciro byabyo bizamuka umunsi k’uwundi, cyane cyane mu...
Ku nkunga y’u Bushinwa, Umujyi wa Kigali watangije igikorwa cyo kubaka umuhanda wa Kaburimbo mu karere ka Kicukiro, uzaba ufite ibirometero 6.3,...
Ishuri Tumba College of Technologie (TCT) ryari mu bwigunge nta muhanda uhagera ukoze, none kuri ubu watangiye gukorwa ngo ushyirwemo...
Bamwe mu baturage bahawe akazi mu ikora ry’umuhanda uva aho bita Mukoto mu murenge wa Bushoki ujya ku ishuri rya Tumba College of Technology,...
Abahagarariye za banki zitandukanye zikorera mu Rwanda bemeranyijwe n’Ikigo cy’imisoro n’amahoro (RRA), ko itariki bitarenze kuwa 15 Gicurasi 2014,...
Umuntu ugize ibyago bikomoka ku kazi akuzuza impapuro kugira ngo agobokwe, zikoherezwa mu Kigo cy’ubwiteganyirize hanyuma agategereza ko...


text:
Kureka inzoga bikorwa kwinshi !
Umugabo yagiye gupfa asiga abwiye mugenzi we wari inshuti ye magara ati “Nujya unywa byeri ujye ufata amacupa abiri, rimwe ryawe n’irindi ryanjye mu rwego rwo kunyibuka.”
Nuko uko wa mugabo agiye mu kabari agatumiza amacupa abiri, umukobwa ukora mu kabari aza kumubaza impamvu, undi amusobanurira ko buri gihe uko atumye inzoga atumaho n’iya mucuti we yakundaga cyane wipfiriye agasiga amusabye kujya anywa icupa rya byeri na we akamutumiriza irindi mu rwego rwo kumwibuka.
Bucyeye uyu mugabo aza kugaruka muri ka kabali abwira wa mukobwa ngo amuzanire icupa rimwe rya Primus, umukobwa amubajije impamvu noneho adatumyeho amacupa abiri nk’uko bisanzwe wa mugabo aramusubiza ati “Njye navuye ku nzoga kuko narwaye diyabeti bivuze ngo ndi kunywa iya nyakwigendera…… !!!”
==================
Makasi yahawe gasopo
Umusore yagiye gusura umukobwa w’inshuti ye batetse, asanga n’ababyeyi bahari. Iwabo w’umukobwa bari bafite imbwa yitwa makasi, uwo musore yayikinishije ndetse yanayiboneyeho amanota meza mu maso y’ababyeyi.
Ibiryo bihiye mu gihe cyo kurya iraza yicara munsi y’intebe ye. Igihe bageze hagati barya umusore aracikwa arasura. Se w’umukobwa aravuga ngo “we makasi !!” Umusore aratekereza ati “Databukwe arantabaye ubu abandi bagize ngo ni makasi isuze.”
Kera kabayeeee, nyamusore arongera arasura. Sebukwe avugira hejuru ati “Ariko makasi rero !!” Umuhungu aravuga ati “Rwose nanjye ndakabije reka ndekere aho kurya ntongera gukora amahano, uyu musaza namugoye.”
Igihe akibitekereza umusuzi sinzi aho wavuye arawuhagarika biranga, se w’umukobwa arongera ati “We makasi njye mbona utumva. Nuguma munsi y’iyo ntebe barakunera !”


text:
UBUTUMWA BWIZA BW’AGAKIZA: Gutsindishirizwa ibyaha
Ibibazo tubona muri iki gice byenda kujyana n’inyigisho yo mu Baroma igice cya 1 kugeza ku cya 5,11. Tuzakomeza n’ikindi gice kijyana n’Abaroma igice cya 5,12 kugeza ku gice cya 8.
1.Ijambo «Ubutumwa bwiza», risobanura iki ?
Mu Rugiriki ijambo rikoreshwa nicyo rivuga. Mu Bugiriki bwa kera iyo habagaho kunesha urugamba, boherezaga intumwa kubimenyesha abasigaye mu murwa, maze iyo yahegeraga yarangururaga ijwi agira ati “evangelion!”: ubutumwa bwiza – urugamba twarutsinze! Ubutumwa bwiza ni inkuru Imana yamenyekanishije uhereye ubwo Kristo yapfaga akanazuka. Ibikubiye muriyo, reba ikibazo gikurikira.
2.Ubutumwa bwiza buvuga iki?
Muri Bibliya, Ubutumwa bwiza butubwira uko, ubwo umuntu yaramaze kunanirwa rwose, Imana yaciye inzira kugira ngo umuntu ashobore kumenya uburyo bwo kugirana ubumwe nayo.Iyo nzira ica mu Mwana wayo, Nyagasani Yesu, wahoze ari kandi akaba nanone akiri Imana, wabaye umuntu maze agapfa urwo ku musaraba ngo akize abanyabyaha: “…ubutumwa bwiza bw’Imana…buvuga iby’Umwana wayo…”( Abaroma 1,1,3).Ni we nzira yonyine ijyana ku Mana ( Ibyakozwe n’intumwa 4,12). Umuntu ntiyigeze ashaka Imana, ariko Ubutumwa bwiza ni uko Imana yashatse umuntu kandi ikaba imuha agakiza ku buntu ( reba Luka 15).
3.Ni kuki Paulo atakozwaga isoni n’Ubutumwabwiza ( Abaroma 1,16,17)?
Paulo yabashaga gukozwa isoni n’Ubutumwa bwiza kuko kamere y’umuntu ihora irwanya ubutumwa bumubwira ko ari umunyabyaha; yanga kumva abazana ubwo butumwa maze agashaka kubakoza isoni aribo.
Icyakora Paulo we ntiyakozwe n’isoni kubw’impanvu nyinshi: icya mbere ni uko “ ari imbaraga z’Imana” ku muntu wese wizera ( umurongo wa 16).Ubutumwa bwiza bufite imbaraga zo guhindura abantu no kubegereza Imana ( niba bemeye kandi bakizera).Ikindi Ubutumwa ni ubw’abantu bose, kw’isi yose ( yaba ari ku Bayuda cyangwa Abanyamahanga: Abaroma 1,16). Icyanyuma, Ubutumwa Bwiza buhishura ugukiranuka kw’Imana.
4.Ugukiranuka kw’Imana guhishurwa gute mu Butumwa bwiza?
Ubutumwa bwiza bugaragaza ko Imana ikiranuka: iyo icira umugome urubanza mu mujinya wayo ( Abaroma 1,17,18 ), igihe izura Yesu ( Abaroma 4,25 ) ikamuha umwanya w’icyubahiro ( Yohana 16,10 ) n’iyo ibabarira ibyaha byatuwe ( 1 Yohana 1,9 ) cyangwa se iyo itsindishiriza abizera Yesu ( Abaroma 3,25; 4,5 ).Bihita bigaragara ko bidasanzwe, kubona abariho umujinya w’Imana batsindishirizwa. Ibisubizo by’ibi bibazo biri ku bibazo 11 na 12.
5. Ninde ukeneye Ubutumwa bwiza?
Buri wese. Paulo agabanyamo isi ibyiciro bitatu: abantu batakaje kumenya Imana nyakuri, bakaba nta muyoboro w’imigendere bagira ( Abaroma 1,18-32 ), abayoborwa n’ibitekerezo byabo ( Abaroma 2,1-16 ) n’Abayuda ( Abaroma 2,17 kugeza 3,19 ). Buri muntu wese aba mu gice kimwe cyo muri ibi bitatu. Maze Paulo agaragaza ko buri gice kigizwe n’abanyabyaha imbere y’Imana.
6. Abantu bose ni abanyabyaha ? Nta numwe utari we ?
Nibyo rwose , abantu bose ni abanyabyaha.Babandi bo mu gice cya mbere, abatakaje igitekerezo cyo kumenya Imana, ni abanyabyaha ( nubwo batigeze kumva Ubutumwa bwiza ) kuko babashaga kumenya Umuremyi bitegereje gusa ibyaremwe nawe bibakikije, ariko barinangiye. Abayoborwa n’ibitekerezo byabo nabo bikoreye amategeko, nyamara ntibayubahiriza maze bagakora ibinyuranye n’umutimanama wabo ( Abaroma 2,15 ). Abisiraheli nabo bari bafite amategeko ariko barayica.
Aho bishyira nuko “ Ntawe ukiranuka numwe” ( Abaroma 3,10 ). “ Kuko bose bakoze ibyaha, ntibashyikira ubwiza bw’Imana” ( Abaroma 3,23 ).
7. Ese nta gisubizo cyaboneka?
Igisubizo kimwe kirahari.Kugira ngo umenye neza icyo gisubizo, menya neza ko Imana ari umucamanza ukiranuka, ko ari uwera kandi ko yanga urunuka icyaha. Amenya uwariwe wese muri twe, n’icyaha cyose cya buri wese. Hariho uburyo bubiri bwonyine: cyangwe se agomba kugucira urubanza, cyangwa se ugomba guhindurwa “ukiranuka” imbere ye. Niba ushaka kumenya uko ibyo byagenda, nyamuneka ndakwinginze, reba ibibazo bikurikira.
8. “ Gutsindishirizwa” bisobanura iki ( Abaroma 3,20)?
Gutsindishirizwa bisobanura kwitwa “ ukiranuka”.Bitandukanye n’utarigera akora icyaha. Niba waratsindishirijwe, ubasha kugaragaza Kristo uri iburyo bw’Imana no kuvuga uti : “ mpambiranyijwe nawe, yikoreye ibyaha byanjye, kandi Imana yarabyemeye; niyo mpamvu natsindishirijwe”. Adamu mbere yuko akora icyaha ntiyabashaga kuvuga atyo.
Habayeho uwakongera kuguciraho iteka nk’umunyabyaha, agomba kubanza kuriciraho Kristo nk’udakiranuka – kandi ibyo ntibishoboka.
Kuba twaratsindishirijwe, turi abakiranuka, arko ugukiranuka ntikuva kuri twe cyangwa ku muntu, ni ukw’Imana twahawe – reba Abaroma 4,3,5,11 n’Abafilipi 3,9.
9. “ Imirimo itegetswe n’amategeko” bisobanura iki (Abaroma 3,20) ?
Imirimo itegetswe n’amategeko ntabwo ari arebana gusa n’amategako ya Mose, ahubwo ni arebana n’amategeko y’uburyo bwose. Icyo Abisiraheli bagaragaje imbere y’amategeko ya Mose ni ikimenyetso ko umuntu atabasha gukiranukira itegeko iryo ariryo ryose.Nta kintu cyakorwa n’umuntu , uko cyaba kiri kose, cyamuhindura ukiranuka imbere y’Imana.
10. Ni gute se umuntu abasha gutsindihirizwa imbere y’Imana (Abaroma 3,22-25) ?
Nta bundi buryo, ku ruhande rwacu, uretse kwizera konyine. Ku ruhande rw’Imana, ni kubw’ubuntu . « Kubwo kwizera » bisobanura ko twiringira Nyagasani Yesu Kristo watwishyuriye ikiguzi cy’ibyaha byacu, kandi kikaba gihagije rwose. « Kubw’ubuntu » bivuga ko tugomba kwemera gusa cyangwa kwakira icyo Imana yakoze ; ntacyo twakora kindi cyangwa twakongeraho.
Uburyo Imana yakoresheje bwo kudutsindishiriza, ni amaraso ya Kristo, niyo mpanvu y’imvugo « kubwo kwizera amaraso ye » : nyagasani Yesu yagombye gupfa mu cyimbo cyacu.
11. Amagambo «Niwe Imana yashyizeho kuba impongano y’uwizera amaraso ye » asobanura iki ( Ab aroma 3,25) ?
Mu Ruheburayo ijambo ryasobanuwemo « impongano » rivuga « gutwikira ». Mw’Isezerano rya kera iryo jambo baryitaga umufuniko w’isanduku y’isezerana ; wari ukozwe muri zahabu ariyo shusho yo gukiranuka kw’Imana. Amabuye yari yanditseho amategeko y’Imana ( ayahoraga ashinja umuntu ko ari umunyabyaha) yari abitse mw’isanduku. Abakerubi ( abarinzi bo kwera kw’Imana , abasohoza urubanza rw’Imana ; Itangiriro 3,24) barebaga hasi ( Kuva 25,20 na 37,9 ) berekeje kuri wa mufuniko w’isanduku ( bagombaga kwemeza batyo ko Imana yaciriyeho umuntu iteka).Icyakora uwo mufuniko waminjagirwagaho amaraso ( Abalewi 16,14,15), amaraso y’itungo rizira inenge, aminjagiwe kubw’ubwoko bw’abanyabyaha. Bityo Imana yababariye ubwoko bwayo ntibwashiraho. Ni igishushanyo cy’ibyo Kristo yakoze : yatanze ubugingo bwe, amaraso ye yaramenetse, ku buryo imana idafite kuduciraho iteka ukundi.
Icyo tugomba kumenya kandi ni uko gutsindishirizwa kwabereye ku musaraba aho Nyagasani Yesu yapfiriye .Uwo mufuniko w’isanduku bwari uburyo bwo gutsindishiriza, ni Yesu Kristu wabambwe.Kuba yicaye ubuziraherezo iburyo bw’Imana ni imvugo yeruye yuko yanesheje kubw’igikorwa cye.
Uwo mufuniko ugaragaza neza ko ibyaha byacu byatwikirijwe igikorwa cy’undi wakiriye igihano cyose, atari kubwacu. Ni Kristo wemeye igihano, aradutsindishiriza ( 1 Yohana 2,2 ).
12. Ni gute Imana itsindishiriza umunyabyaha igakomeza no gukiranuka ?
Kuko Kristo yagiye mu mwanya wacu, adusimbura aho twagombaga gucirwaho iteka.Ubaye wishyuye umwenda wanjye, umucamanza yaba akintwaye iki? Ntacyo ! Hari uwanyishyuriye! Nta muntu numwe wari kubona ubwo buryo bwo gutsindishiriza no kubabarira; niyo mpanvu yuko Ubutumwa bwiza ari igitangaza. Imana irababarira ( ibyo byonyine ni igitangaza ) , nyamara Imana ntihumiriza imbere y’ibyaha.Ibabarira nyuma yo guca urubanza rw’icyaha. Ikibazo cyarakemuwe kuburyo bukiranuka.
13.Abera bo mw’Isezerano rya Kera byabagendekeye gute? Batsindishirizwaga bate (Abaroma 4) ?
Kimwe n’abizera bo mw’Isezerano Rishya: kubwo kwizera. Abrahamu yizeye Imana maze bimuhwanyiriza no gutsindishirizwa ( Abaroma 4,3). Icyo nicyo Imana yashingiyeho imutsindishiriza kuko yitegerezaga igitambo ( mu gihe kizaza) cya Kristo : Abaroma 3,25,26.
14. Ko Yakobo we avuga ngo Abrahamu yatsindishirijwe n’imirimo?
Nibyo koko. Ariko kandi Yakobo asobanura uko gutsindishirizwa kwacu gushingiye ku kwizera no ku buntu, kugomba kuboneka ku buryo bufatika, binyuze mu bikorwa bigaragarira wese ( Yakobo 2,21). Abantu babashaga kumenya bate ko Abrahamu ari umukiranutsi? Keretse mu mirimo ye gusa. Ubwo yajyaga gutamba Isaka, yatanze gihamya cyo kwizera kwe.Ariko Imana yo yari izi neza kwizera Abrahamau yari afite.Maze bimuhwanyirizwa no gukiranuka ( Itangiriro 15,6,7).
15. Ni kuki Kristo yagombye kuzuka ngo adutsindishirize (Abaroma 4, 25)?
Umurimo wa Kristo washojwe neza ubwo yagiraga ati “birarangiye” maze agaca umutima ( Yohana19,30 ), agapfa.Ariko mu kuzuka kwe, Imana yashatse kwereka bose (abantu n’abamalaika ) ko urupfu rwa Kristo rwari ruhagije imbere yayo, ko yashimye bihagije gupfa kwe n’umurimo we (Abaroma 4,25).Kuva ubwo , Imana yakiranukiye gutsindishiriza abizeye Yesu (Abaroma 3,26), ni ukuvuga babandi biringira igikorwa cya Yesu ku musaraba. Noneho ubwo Yesu yazutse, duhamya tudashidikanya ko Imana yashimye igikorwa cye ku musaraba no kwizera kwacu kukabihamya.
16. Imbuto zo gutsindishirizwa ni izihe ( Abaroma 5,1,2)?
Dufite amahoro ku Mana ( Abaroma 5,1), noneho rero nta kibazo kiri hagati yacu n’Imana ! Ntabwo ari isezerano ry’igihe kizaza – uwizera afite ayo mahoro ubu ngubu! Nta nzitizi zikiri hagati yacu n’Imana. Ntabwo ari uko atagifite ibyo yaturega, ahubwo ni uko twashyitse mu buntu bwe (umurongo wa 2): Imana idufitiye ibyiza, iri mu ruhande rwacu (Abaroma 8,31); ibyo adutekerezaho n’uko atubona ni ibyiza gusa.
17. Ibyo byose bigaragara bite mu buzima bwacu?
Imirongo ikurikira (Abarmo 5,3-11) itwereka ko n’amakuba nayo ( = ibigeragezo, ingorane zikomeye) tugomba kuyanyuramo twishimiye ubwiza azatuzanira, kandi hakaba gukurira mu kwihangana, mu kunesha ibigeragezo no mu byiringiro.Urukundo rw’Imana rwasabye mu mitima yacu kubwa Mwuka Wera.urwo rukundo Imana yarugaragaje ubwo Yesu yadupfiraga – ubwo twari tukiri abagome b’abanyabyaha. Umwanzuro: niba Imana yaradukoreye byose ikabiduha turi abanzi bayo, ubwo none turi mu buntu bwayo twarunzwe nayo, ntizarushaho kudukiza amakuba ya buri munsi tunyuramo kandi ikadukiza umujinya ugiye kuza? Mbega igitsika mutima!


text:
Ishyaka FPR-Inkotanyi
Ishyaka FPR-Inkotanyi (FPR mu magambo ahinnye y’igifaransa ; izina mu gifaransa : Front Patriotique Rwandais ) ni ishyaka rya politiki mu Rwanda.
Leta iyobowe na FPR yashyizeho iminsi mikuru – Umunsi w’ Intwari (1 Gashyantare), Umunsi wo kwizera (7 Mata), Umunsi w’ Ubwigenge (1 Nyakanga), Umunsi wo kwibohoza (4 Nyakanga), n’ Umunsi wo gukunda igihugu (1 Ukwakira) – muri gahunda yo gucengeza ubumwe hagati y’ amoko kimwe no guha abayobozi urubuga rwo kwibutsa abanyarwanda ko bagomba kurwanya ingengabitekerezo ya jenoside. Itegekonshinga ryasubiwemo muri 2003 ryaciye imvugo yose yerekeranye n’ amoko (ingingo ya 33) kimwe no guhana umuntu wese uvangura amoko cg upfobya jenoside (ingingo ya 13). FPR kandi yahinduye muri 2006 amazina y’ uturere mu nzengo zose z’ ubutegetsi, kuva ku mirenge kugeza mu ntara, muri gahunda yo gukingira abacitse ku icumu no kubibagiza aho ababo baguye.


text:
Huye: Ni byinshi byishimirwa byagezweho mu myaka 20 yo kwibohora
Mu gihe mu gihugu cyose Abanyarwanda bizihizaga imyaka 20 u Rwanda rubohowe, mu mujyi wa Butare ibi birori babyizihije ahanini bashima ingabo z’igihugu zabohoye u Rwanda, kandi hishimirwa ibyamaze kugerwaho muri iyi myaka20. “Nterure ntere mvuge izo ntwari, Zarukotaniye nta bugwari, Zihashya abanzi barabebera, Zirarubohoza turabohoka, Zirarutsinda tubyina insinzi, Njye nta shimo mfite nzitura Nimuzimpere […]
Rwigerezaho intwali dusarika
Rwigerezaho intwali dusarika ababisha, Rwa Mutagisha ndi ubukombe bashima imyato. Rutaruhuka amahina ntwara umuheto w’impangare, Iyo waramvuwe ni mu nsakazamigina hirya y’inkwerere. Iyo waramvuwe ni Bwero bw’ishyamba ntusiba kunyambika ishya, Nanjye mpora nywurwanira ishyaka, ni ruharirwanshuro, Ishema ryawo ringana n’imfizi y’inzovu! Ruvugizamyambi wavuye mu nyanama ya Tare, Abatanazi bo mu itegero bawuteraniyeho n’ingogo, Batumira […]
Nyamasheke: Ku myaka ye 10 avuga imivugo inogeye amatwi
Uwababyeyi Viviane, ni umwana w’umukobwa uvuga ko afite imyaka 10 akaba yiga mu mwaka wa 6 w’amashuri abanza, akunda gutumirwa mu birori n’imihango itandukanye avuga imivugo. Muri iyi minsi ijana u Rwanda n’isi yose bibuka jenoside yakorewe abatutsi, usanga uyu mwana w’umukobwa akunda gutumirwa akavuga imivugo yamagana jenoside kandi ihumuriza abarokotse jenoside yakorewe abatutsi. Uyu […]
Kamonyi: Abahanzi basanga imiyoborere myiza ari iyo abaturage bagizemo uruhare
Niyonkuru Justine uvuga imivugo Mu bihangano by’imivugo, imbyino n’indirimbo byamuritswe mu irushanwa kuri gahunda y’imiyoborere myiza; abahatanye bagaragaje ibikorwa by’iterambere byagezweho kubera ubuyobozi abaturage biyumvamo. Orchestre Iryamukuru Aya marushanwa yabaye kuri uyu wa kane tariki 20/2/2014, afite insanganyamatsiko igira iti”imiyoborere myiza umusingi wo kwigira”. Abahatanye bagaragaje ibikorwa bigaragaza imiyoborere myiza birimo kwegereza abaturage ubuyobozi, kubakira […]
Koko Rwanda wavuye ahaga
Koko Rwanda wavuye ahaga, Ndareba ndabona ubu ndatuje Ndabona u Rwanda rwanga inabi Ndabona umwijima uhunga iwacu Ndabona urumuri rumurika icyiza Ndabona icyizere kiganje mu barwo. Ndabona umucyo utatse imitima yacu Ndabona u Rwanda rugana aheza Ndabona u Rwanda rwifite rwigenga Nta wuduhata kujya iyo ashaka Kuko tuzi ahabi twavuye. Ubu ndi aheza […]
Amateka y’igisigo “Umunsi ameza imiryango yose”
Mu mateka y’ibisigo by’i Rwanda iki gisigo ni cyo cyahimbwe mbere y’ibindi byose. Cyahimbwe n’umusizi kazi Nyirarumaga, amaze kuba Umugabekazi w’ingoboka w’Umwami Ruganzu Ndoli. Yagihimbiye gukemura ikibazo cyariho icyo gihe, cyo gushaka ko amateka y’u Rwanda atagumya kujya yibagirana nk’uko byari byaragenze mu bihe byamubanjirije. Uwo mugambi yawushyize mu bikorwa ahimba igisigo yise “impakanizi”, agira […]
Ibyivugo by’amaningwa
1. Ruyenzi rw’ivumbi, nagiye gusoza urugamba nsanze ruremye ngumayo, ibitugu ndabitigisa, imyambi ndayisukiranya, abari mu mpinga ya Rukukumbo bati: Ubanza ariho ruremye, bati: ya Ndemarugamba iranesheje ujye utarama ijabiro 2. Rwabugiri yari yansizeho intwali yo gutsinda amahanga, zirakubira nku bita iy’imbere, nica Senyamabango mu Butagendwa; uwo nyina asohorezaho umutima ndalimucinya rimucikiramo; nti: Wimvunira uruti […]
Uyu munsi ni umunsi w’abafite ubumuga mu rwego rw’igihugu
Tuje neza tuje tuberewe Twebwe abafite ubumuga bo mu Murenge wa Mbazi. Kera twari ibimuga twarahawe akato Dore ko batatumaga tujya ahabona. Tuba iyongiyo aho mu bikari Twaraciriwe mu nkike Iwabo w’ibimuga n’imbeba. Mvuge iki ndeke iki ko mbona byandenze, Abamugaye natwe twagira ijambo ! Rwanda nziza ngobyi iduhetse Uzira ikizinga uzira guheza Ntutonesha mu […]
Ingoma ya Gihanga Ngomijana
Ibitekerezo by’I Rwanda byemeza ko Gihanga ari we washinze ubwami mu Rwanda. Abanyamateka bamwitaga mu gisingizo “Gihanga cyahanze inka n’ingoma” Ingoma ishatse kuvuga “ubwami”. Ese Gihanga ni we washinze ingoma nyiginya? Ntawabyemeza. Ingoma ye irimo ibice bibiri. Mu gice cya mbere hari ibiranga-bwami bibiri : inyundo na Nyamiringa cyangwa se “urusengo” kikaba cyari igikoresho cyo […]
Ingoma ya Kigeli II Nyamuheshera
Inkiko y’u Rwanda mu majyaruguru n’iburasirazuba Kigeli II Nyamuheshera yabaye indwanyi y’ikirangirire, akagira umutwe w’ingabo w’ikirangirire na wo, ukitwa “Inkingi”. Ariko rimwe mu matorero yawo ryitwa “Iziruguru” wamazwe n’abanyabungo mu burengerezuba bw’I Kivu. Hari mu gihe yari amaze kwigarurira ubwami bw’I Bukunzi n’u Busozo bwari mu burasirazuba bw’I Kinyaga. Ni bwo ingabo zambutse Rusizi zitera […]


text:
Nyamagabe: Itorero ry’igihugu rirashima imigendekere y’urugerero.
Kambanda Dieudonné, umukozi ushinzwe gukurikirana urugerero mu itorero ry’igihugu aratangaza ko uburyo intore zo ku rugerero zitabira ibikorwa by’urugerero ndetse n’aho ibikorwa bigeze hashimishije, gusa ngo hari utuntu tumwe na tumwe tutaranoga akaba asaba ko twakosorwa kugira ngo imihigo intore zahize izabashe kweswa.
Ibi yabitangaje kuri uyu wa gatanu tariki ya 22/02/2013 ubwo we n’umukozi ushinzwe ibikorwa by’itorero mu karere ka Nyamagabe, Uwimana Eric, basuraga intore zo ku rugerero mu tugari dutandukanye two mu mirenge igize akarere ka Nyamagabe hagamijwe kureba aho ibikorwa by’urugerero bigeze no gutanga inama kugira ngo birusheho kugenda neza.
Kambanda yatangaje ko aho babashije gusura ibikorwa by’urugerero biri kugenda neza nk’uko intore zabihize cyane ko imihigo yazo iri no mu mihigo rusange y’akarere, akongeraho ko utuntu basanze tutanoze bisabwa gukosora tudakanganye.
“Dusanze ibikorwa by’urugerero birakorwa neza, ibikorwa bikubiye mu mihigo intore zahize birimo birashyirwa mu bikorwa hakurikijwe uko imihigo iteye. Naho hagiye hagaragara wenda ututanoze ariko ntabwo ari twinshi. Muri rusange twishimiye uburyo twasanze intore zihagaze ku rugerero”, Kambanda.
Umukozi ushinzwe urugerero mu itorero ry’igihugu arasaba intore ziri ku rugerero ndetse n’abazikurikiranira hafi ko banoza imitangire ya raporo bakoresha amafishi yateguwe ku rwego rw’igihugu, ndetse n’imitegurire ya gahunda y’icyumweru y’ibikorwa by’intore.
Intore zatojwe mu bindi byiciro nazo zirasabwa kudatererana intore ziri ku rugerero mu bikorwa byazo ahubwo ko zikwiriye kuziba hafi, ngo kuko mu igihe urugerero ruzaba rurangiye ibikorwa byagezweho zizasigara zibyitaho, ibitararangira zikabikomeza.
Intore ziri ku rugerero nazo zemeza ko aho zigeze hashimishije n’ubwo atari cyane kuko zagiye zigira imbogamizi zo kutabona ibikoresho nk’imfashanyigisho mu gihe bakora ubukangurambaga butandukanye, ariko ngo byange bikunde imihigo zahize zizayesa.
Uwiringiyimana Joseph, uhagarariye intore zo ku rugerero zo mu kagari ka Nyamugari yagize ati: “Aho tugeze harashimishije n’ubwo atari cyane kubera utubazo tumwe na tumwe twagiye tugira nk’imfashanyigisho cyangwa se nk’ibikoresho byabasha kudufasha, ariko ubwo batwijeje ko bigiye kuboneka turizera ko nibyo bisigaye tuzabasha kubigeraho kandi imihigo tukayesa”.
Muri rusange ibikorwa izi ntore ziri gukora ku rugerero bigizwe ahanini no gukora ubukangurambaga mu baturage kuri gahunda zitandukanye, ndetse n’imirimo y’amaboko itandukanye.


text:
Posted on 02 September 2014
Abimuwe ahitwa i Sovu ho mu murenge wa Huye, mu Karere ka Huye, hakaba ari ahateganywa kuzubakwa inganda, ngo bazatizwa aho bahoze batuye kugira ngo babe bahahinga, mu gihe hataracibwa imihanda ngo hatangire gukoreshwa ibyo hagenewe. Ibi umuyobozi w’akarere ka Huye, Eugène Kayiranga Muzuka, yabitangarije abaturage b’i Sovu kuri uyu wa 30/8/2014, nyuma y’igikorwa cy’umuganda […]
Posted on 01 September 2014
Imiryango igera kuri 59 yo mu Murenge wa Gitoki mu karere ka Gatsibo, igaragara ko ikirangwamo ikibazo cy’imirire mibi, niyo yawe amatungo magufi y’ihene mu rwego rwo kurushaho kurwanya imirire mibi muri iyi miryango. Uyu muhango wabereye ku cyicaro cy’umurenge wa Gitoki kuri uyu wa kane tariki 28 Kanama 2014, aya matungo magufi akaba yatanzwe […]
Posted on 29 August 2014
N’ubwo ubuyobozi bw’akarere ka Kayonza bwari bwemeye gufasha abasigajwe inyuma n’amateka bo mu mudugudu wa Kiyovu mu murenge wa Nyamirama kwishyura amafaranga y’ifatabuguzi ry’amashanyarazi nyuma y’aho bigaragarije ko batayabona, umuyobozi w’ako karere wungirije ushinzwe imibereho myiza y’abaturage avuga ko akarere katazabaha amafaranga mu gihe bataragaragaza uruhare rwa bo mu kwishyura iryo fatabuguzi. Abasigajwe inyuma n’amateka […]
Posted on 29 August 2014
Abacuruza imboga mu isoko ryubatswe na koperative Ingenzi yo mu mujyi wa Butare, bifuza ko isoko ryo kurangurizwamo ryatandukanywa n’iricururizwamo, kandi hakabaho iminsi nk’ibiri yonyine mu cyumweru abahinzi bazanaho imyaka yabo atari buri munsi. Imvano y’iki cyifuzo cy’abacuruzi ni ukubera ko ngo ba nyir’isoko ryo mu Rwabayanga ribangikanye n’iryo bo bacururizamo, ari bo koperative Abisunganye […]
Posted on 29 August 2014
ibitaro bya Mibirizi byo mu karere ka Rusizi byoroje inka umwe mumiryango y’abahakoraga bagera kuri 13, bishwe muri Jenocide yakorewe Abatutsi uyu mu ryango worojwe iyonka mu rwego rwo kugirango ubashe kwigira nyuma yo gusigwa iheruheru na Jenoside yakorewe abatutsi mu Rwanda. Umuryango wahawe inka uvuga ko bakimara kuwumbwira ko bagiye kuworoza inka ngo babyakiriye […]
Tags: aid, Cows, genocide, girinka, initiative, mibilizi hospital, program, rusizi, survivors
Posted on 26 August 2014
Abaturage batuye mu mudugudu wa Nkondo ya kabiri mu kagari ka Nkondo mu murenge wa Rwinkwavu mu karere ka Kayonza ngo bakwiye kubera abandi baturage urugero kuko bagerageje kwishakamo ibisubizo bibaganisha ku iterambere batagombye gutegera leta amaboko. Abatuye umudugudu bafatanya gusukura amazu yabo Abatuye muri uwo mudugudu babashije korozanya amatungo magufi, biyishyurira imisanzu y’ubwisungane mu […]
Tags: activities, associations, development, Kayonza, partnership, people of the same village
Posted on 26 August 2014
Amazu bubakiwe Abashigajwe inyma n’amateka batuye mu mudugu wa Cyeshero akagari ka Munini umurenge wa Ruhango, baravuga ko bishimira ibyo bamaze kugeraho nyuma y’igihe kinini bari babayeho nabi. Aba bashigajwe inyuma n’amateka bavuga ko ubu bamaze guhabwa inka, n’utarayihabwa akaba ategereje guhabwa na mugenzi we wamaze kuyibona. Bakishimira ko ubu nta muntu wabo ukirwara ngo […]
Tags: aid, development, historical marginalized people, houses, Ruhango
Posted on 22 August 2014
Abayobozi b’umurenge wa kagano mu karere ka Nyamasheke bavuga ko inzu zose z’ubucuruzi ziri mu murenge bayobora zigomba kuba zifite irangi imbere n’inyuma, zikagira na sima imbere n’inyuma ndetse zikaba zubatse ku buryo bwemewe. Nk’uko bitangazwa n’ umunyabanga nshingwabikorwa w’umurenge wa kagano, Niyitegeka Jerome, avuga ko mu ntangiriro z’ukwezi kw’ukwakira 2014, inzu zose zizaba zidafite […]
Posted on 21 August 2014
Bamwe mu baturage bo mu karere ka Kayonza ngo ntibashoboraga kurya imboga kuko bari bazi ko ziribwa n’abatindi, ariko ubu ngo basigaye bazirya nyuma y’uko bigishijwe gukora uturima tw’igikoni n’akamaro ka two mu kurwanya indwara ziterwa n’imirire mibi. Abagore bo mu murenge wa Nyamirama twavuganye badutangarije ko batagitegura amafunguro atariho imboga. Mu ngo nyinshi zo […]
Tags: health food, Kayonza, kitchen garden, misunderstanding, people, sensibilization, vegetables
Posted on 16 August 2014
Mukarukaka Taziya umubyeyi w’imyaka 56 y’amavuko ubana n’abana babiri ndetse na bamwe bo mu ryango we, arashimira cyane Leta yamuhisemo ngo yitabirire itorero ry’igihugu ryabereye Inkumba mu mwaka wa 2012. Uyu mubyeyi utuye mu kagari ka Gako umurenge wa Ntongwe mu karere ka Ruhango, avuga ko iri torero yaryigiyemo ibintu byinshi cyane byatumye ahindura imibereho […]


text:
Umuhanzi w’Umunyarwandakazi Dada Cross ubwo aherutse mu Rwanda yagaragaye kenshi ari kumwe n’umuhanzi VD Frank, n’ubwo bombi batakunze kugira icyo batangaza ku mubano wa bo, ntibyabujije benshi kugira icyo babacyekera, ndetse bamwe bagera aho kuvuga ko bibaniraga. Kuri ubu Dada Cross yagize icyo abivugaho.
Ku nshuro ya mbere benshi bibazaga bati : “Ese VD Frank na Dada Cross bamenyanye ryari ? Gute ? Umubano wa bo ushingiye kuki ? Nyuma y’aho bakinaniye filimi “Tuzibanira” maze amafoto ya yo akayitanga kugera hanze, urujijo mu bantu rwarushijeho kwiyongera kuko ayo mafoto yabagaragazaga nk’abakoze ubukwe rwihishwa.
Nubwo baje gusobanurira abantu ko ayo mafoto ari ayo muri filimi, ntibyabujije bamwe kuguma kwibaza bati : “Ese koko buriya kuba barifotozanyije basomana ntibisobanura ko bakundana ? Naho se izina ry’iriya filimi ntiryaba ryemeza ko bazibanira koko ?”
Twashatse kubamara ayo matsiko (urujijo) maze kuwa Kabiri tariki 26 Kamena 2012 tuganira na Dada Cross atangariza IGIHE byinshi ku buzima bwe, ndetse anagira icyo avuga kuri VD Frank.
Ku byerekeye VD Frank, Dada Cross yatangarije IGIHE ko bamenyanye muri 2007 ubwo VD Frank yajyaga gutaramira mu Buholande maze bagahurirayo we yaje kuhatemberera.
Abajijwe uburyo bamenyanye dore ko we yari ataratangira muzika kuko yayitangiye mu mwaka ushize wa 2011, Dada Cross yasubije ko yamubonye agasanga ari uw’igikundiro akwiye kumenya.
Yagize ati : “Nkubwije ukuri, VD Frank ni umuhungu wiyubaha kuko uko namukekaga si ko namubonye cyangwa ibivugwa hanze si ko ameze ; ni umuntu uri serious (wiyubaha), ufite igikundiro kandi uzi icyo ashaka mu buzima. So(Ubwo) naramubonye numva ngomba kumumenya, ndamumenya mbona afite potentiel tu (ingufu tu)”.
Twamubajije niba barakundanye neza ari uko ageze mu Rwanda, maze asubiza agira ati : “Umva reka tuve kur’iyi topic (ibi)”. Abajijwe niba koko barabanaga, Dada abihakana agira ati : « Hoya nta bwo nigeze mbana na Vd Frank ».
Iby’uko byagenze kugira ngo bakinane filimi “Tuzibanira”, yavuze ko bwari u bwa mbere akinnye filimi, ngo ubwo yajyeraga mu Rwanda yasanze Vd Frank afite inyandiko ngenga ya yo (written story) maze ahita amufasha kuyishyira mu bikorwa.
Ku kuba izina rya yo ryaba rivuga ko koko bazibanira, Dada Cross yabihakanye na byo atangaza ko atari filimi ikina ku buzima bwa bo, ahubwo ikina ku buzima rusange.
Dada Cross uretse iyo filimi yakinnye, ni n’umuraperi. Yavutse mu 1989, afite impano ya muzika yemeza ko imuba mu maraso ku buryo nta cyatuma areka muzika.
Yatangarije IGIHE kandi ko ari hafi kumurika album ye ya mbere “Umwana” igizwe n’indirimbo 8 zirimo iyitwa ”Riderman”, “Umwana”, n’iyitwa “Warampemukiye”.
Dada ubu atuye muri Leta ya Ohio ho muri Leta Zunze Ubumwe za Amerika, arimo kwiga icyiciro cya gatatu cya kaminuza mu ishami ry’ubucuruzi (Master of Business Administration) muri Kaminuza ya Minnesota.
N’ubwo amaze igihe gito avuye mu Rwanda, Dada Cross yatangaje ko uyu mwaka wa 2012 utazarangira atahagarutse kuko afite imishinga myinshi azaza kuhakorera irimo kumurika album no kuyimenyekanisha, ndetse ngo akaba yazanakina izindi filimi.
Icyamushimishe kurusha ibindi mu ruzinduko yagiriye mu Rwanda ni urugwiro yakiranywe, na ho icyo amaze gukumbura cyane ni igitoki.
Mu bihimba by’umubiri we icyo akunda kurusha ibindi ni amaguru, akaba afite tattoo (inyandiko ishushanyije) mu mugongo yanditseho ”Love is alive”, yatangarije IGIHE ko yayishyizeho mu mwaka wa 2010 abitewe ni uko azi ko urukundo rubaho.
Foto:Ally M.


text:
Umutoza w’imikino ngororamubiri Maniraguha Anaclet arashishikariza abantu bose gukora siporo, kuko siporo atari iyo gutara inyota nk’uko benshi babivuga, ko ahubwo ari ingenzi mu buzima bwa buri muntu wese.
Ibi Maniraguha Anaclet uzwi ku izina rya Fils uyobora “Club Muvandimwe”, yabitangarije IGIHE.com aho avuga ko Siporo Abanyarwanda bagenda bayumva kandi bakayiha agaciro kuko kera bakundaga kuvuga ko ari iby’abakire, gutara inyota no kugabanya amafiriti, ariko ubungubu imwumvire igenda ihinduka.
Maniraguha Anaclet ni muntu ki ?
Maniraguha Anaclet ni umgabo ufite abana babiri b’abahungu, akaba yarize amashuri abanza kuri EP Kabusunzu, akomereza mu bafurere muri St Joseph aho yigaga ibijyanye n’ubucuruzi aza kubireka ageze mu wa gatanu. Kwiga yanabivangaga no gukora akazi k’ubucuruzi buciriritse, dore ko ari we wireze.
Mu mwaka wa 2004 nibwo yatangiye gukora sport ariko atabikora nk’umwuga, aho yakoraga sport yo kwirukanka yabikoranaga n’abandi akenshi ku Cyumweru. Mu mwaka wa 2006 nibwo yagiye mu gihugu cy’Afurika yepfo agiye gushaka imibereho, agezeyo abona siporo ariyo ifite agaciro aba ariyo yiga mu ishuri ryitwa Belvie South Sport riherereye mu Mujyi wa Cape Town, aho yize Sport Aerobic igihe kingana n’imyaka ibiri.
Mu 2009 nibwo yatangije Club Muvandimwe
Mu mwaka wa 2009 nibwo yagarutse mu Rwanda, atangira gukora siporo nk’umwuga aho yatangiye Club afatanyije n’inshuti ze bajyaga banakorana siporo kuva na kera, iyo Club bayita ’Muvandimwe’, bakajya bakorera kuri Stade Regional i Nyamirambo.
Nyuma gato bavuye aho kuri stade bafata inzu yo gukoreramo ku Kivugiza, uko abantu bagiye biyongera inzu iba ntoya baza kuyireka bafa indi nini iruta iyo iri Nyamirambo inyuma y’ahahoze hakorera muganga Niyinkwaya muri Salle ihari yitwa ’Umubyeyi w’Amahoro’.
Maniraguha na bagenzi be bashatse ibikoresho bya Siporo bigezweho, bongera iminsi bakoreraho siporo kuko batangiye bakora rimwe mu cyumweru nyuma batangira gukora buri munsi. Siporo bakora ni Aerobic bisobanura Siporo ifasha abantu gutakaza ibiro, aho abantu bagendera ku muziki ku buryo ibice byose by’umubiri bikora, bakanagira siporo ya fitness yo bakora bifashishije ibyuma akenshi byo kongera umubiri, hamwe n’ibiro hakabamo n’ibyuma byo kunanura biterwa n’uburyo byakoreshejwe.
Abaza gukora siporo bagenda biyongera
Iyi club ifite abanyamurwango bagera kuri magana abiri (200), mu minsi y’imibyizi hakunda kuba hari abagera ku ijana (100).
Gukora Siporo muri iyi club bisaba kwishyura amafaranga igihumbi ku munsi ariko ukaba ushobora no kwishyura amarangana ibihumbi 10 ku kwezi ; ibi bikaba ari mu rwego rwo gushaka amafaranga yo kwishyura aho bakorera bakodesha, ibyuma bakoresha n’ibindi bihakorerwa.
Si siporo gusa ikorerwa muri Club Muvandimwe kuko hari n’ibindi bikorwa ijya ikora harimo nko gutembera ( picnic), ibikorwa byo gufashanya hagati y’abanyamuryango, yaba abafite ubukwe, abagize ibyago, cacahouete, kugirana inama n’ibindi.
Hari n’abaganga
Ku bijyanye no kumenya niba bakorana n’abaganga kugirango hatazagira uhura n’ibibazo, Maniraguha yatangarije IGIHE.com ko muri bo harimo abaganga bakorana, kandi basaba uje gukorana nawe kubanza kujya kwa muganga gukoresha ibizamini ngo barebe ko atarwaye umutima cyangwa umwijimna n’ibindi byatera ikibazo akoze siporo nkeya cyangwa nyinshi.
Bamwe mu bakorera siporo muri Club Muvandimwe
Foto : Kanyamibwa P.


text:
Minisiteri y’Uburezi (MINEDUC) iratangaza ko mu mitangire y’inguzanyo ifasha abanyeshuri biga mu mashuri makuru na za kaminuza “ buruse” hagiye kubamo impinduka uhereye mu mwaka w’amashuri 2013-2014 hagabanywa umubare w’abirengerwaga gufashwa na Leta.
Muri izo mpinduka, MINEDUC yabwiye itangazamakuru ko abanyeshuri bari mu cyiciro cya mbere n’icya kabiri by’ubudehe ari bo bazajya bahabwa amafaranga abafasha kwitunga mu gihe yatangwaga kuva ku cyiciro cya mbere kugeza ku cya kane.
Ibi bigiye gukorwa mu gihe umunyeshuri wese wabaga yabonye amanota menshi yahabwaga inguzanyo y’ikiguzi cy’uburezi azishyura ku nyungu iri hagati ya 5 na 7% arangije kwiga, hatitawe ku kureba ko yifite cyangwa akennye, kandi abari mu byiciro by’ubudehe kuva ku cya mbere kugeza ku cya kane bagahabwa amafaranga yo kubafasha kwitunga.
Fred Mugisha, Umukozi w’Ikigo cy’Igihugu cy’uburezi REB ushinzwe iby’inguzanyo ya buruse, yabwiye abanyamakuru kuri wa 13 Werurwe 2013 ko gushyiraho uburyo bushya byemejwe n’Inama y’umushyikirano ya cyenda, kuko ubusanzwe byari umutwaro kuri Leta.
Yagize ati “Uburyo busanzwe bwahendaga Leta kuko uko abanyeshuri biyongeraga n’ingengo y’imari na yo ni uko, kandi uko iyi nguzanyo yagaruzwaga byari bikiri ku rwego rwo hasi.”
Muri iyi gahunda nshya bitaganyijwe ko abanyeshuri bo mu cyiciro cya gatatu n’icya kane cy’ubudehe bazajya bahabwa inguzanyo ya 50% y’ikiguzi cy’uburezi, urundi ruhare rukaba urwabo naho icya gatanu n’icya 6 bakirihira byose.
Ikindi ni uko ku banyeshuri bajyaga boherezwa kwiga mu mahanga bizajya bikorwa habanje kureba ubushobozi bw’umubyeyi yaba yifite na we akabigiramo uruhare.
Mu gihe ababyeyi bashishikarizwa kugira uruhare mu myigire y’abana babo mu mashuri makuru na za kaminuza, igiciro cy’ikiguzi cy’uburezi cyaragabanyijwe kugeza ku bihumbi 830 mu mashami yose ya Leta mu gihe cyari 1 ,250, 000 ku biga ibijyanye n’ubuvuzi n’ibihumbi 950 ku bandi basigaye.
Mu rwego rwo kugabanya ikiguzi cy’uburezi mu Rwanda, Minisitiri w’Uburezi, Dr Vincent Biruta, yatangaje ko hakorwa inyigo y’uburyo imyaka umuntu amara mu ishuri yagabanywa, ikaba yava kuri ine ikaba itatu no kugabanya ikiruhuko usanga n’abarimu bakomeza guhembwa kandi badakora.
Biruta avuga ko n’ubusanzwe hari benshi biga biyishyurira mu mashuri makuru na kaminuza byigenga, usanga bari hafi kuruta abiga mu mashuri ya Leta, .ati “Leta yirengera uburezi bw’ibanze bw’umunyeshuri ntiyakomeza kwirengera ubwo mu mashuri makuru.”
MINEDUC itangaza ko mu gihe iyi gahunda nshya izaba yashyizwe mu bikorwa amafaranga Leta yajyaga itanga azagabanuka ashyirwe mu bikorwa remezo byafasha kuvugurura ireme ry’uburezi nk’inyubako ibitabo, za mudasobwa n’ibindi.
Kugabanya umubare w’abahabwa amafaranga ya buruse muri za kaminuza byari byateje impagarara mu mwaka w’2011.


text:
Umwe mu bahanzi baririmba injyana ya Reggae mu Rwanda witwa Jeff, yateguye igitaramo cyo gufasha abanyeshuri b’abakene ahereye mu bigo by’amashuri by’amashuri abanza bya Muhima na Kimisagara ; igitaramo kizaba kuwa 16 Werurwe 2013.
Aganira na IGIHE, Jeff yavuze ko gukora iki gitaramo byamujemo abitewe n’indirimbo aherutse gukora, kuko ngo mu gufata amashusho yayo yahuye n’abana biga ntibabashe kubona amakayi, amakaramu, n’ibindi bikoresho by’ibanze bityo agahitamo kuzabafasha.
Uhagarariye Inama Nkuru y’Urubyiruko mu Murenge wa Kimisagara, yabwiye IGIHE ko igitaramo uwo muhanzi ari gutegura bakizi, akaba asanga iki gitaramo kizagaragaza ubuvugizi ku bana bafite ibibazo mu mashuri.
Jeff asaba abaterankunga babishoboye kumushyigikira, akanasaba abaterankunga kumushyigikira.
Uyu muhanzi afite indirimbo 15 zirimo iyitwa “Africa’ n’iyitwa “Imbaraga”.


text:
Mu rwego rwo gushyira hamwe no gufatanya mu bikorwa by'iterambera ry'Akarere, abakozi bose bo ku rwego rw'Akarere ndetse n'abanyamabanga nshingwabikorwa b'Imirenge bakoreye umwihetrero muri Hertage Hotel i Nyanza kuva kuva gatanu taliki ya 29 Mata kugera taliki ya 2 Gicurasi 2011. Muri uyu mwiherero aba bakozi baganiriwe ku buryo bwo gutera ibikorwa ndetse n'ingengo y'imari izabigendaho; aha bahise banaboneraho uko bazategura imihigo y'umwaka utaha dore ko yegereje. Baganiriwe kandi no kuburyo bwa kuganya "Stress" ndetse banagarirwa ku mikorere n'imikoranire. Banahawe ikigariro kuri
'Transformational leadership" Nyuma y'ibi biganiro byose bafashe Imyanzuro izabafasha gushyira mu bikorwa inshingano zabo ngo bihutishe iterambere ry'Akarere. Abakozi babajijwe bagaraje ko uyu mwiherero waziye igihe kandi ari n'ingirakamaro.